Plattner doo | Novo partnerstvo Red Bull – Honda – Mobil 1™ na najboljem putu\nNovo partnerstvo Red Bull – Honda – Mobil 1™ na najboljem putu\nKada je prošle godine tim Red Bull saopštio da je za dobavljača pogonskih grupa odabrao Hondu, a za partnera u domenu goriva i maziva zadržao Mobil 1, bilo je mnogo mnogo više skepticizma nego optimizma. Red Bull je sarađujući sa Renaultom tokom čak 12 sezona došao do 4 uzastopne šampionske titule i to u obe konkurencije vozača i timova. Međutim, Renault se definitvno nije dobro snašao u hibridnoj eri koja je donela male 1.6 litarske turbo motore i složeni hibridni sistem koji toplotnu i kinetičku energiju pretvara u električnu, i točkovima vraća kao pogonsku snagu. Samim tim, ono što je Renault pružao Red Bullovim bolidima, koji važe za najbolje po pitanju aerodinamike.\nSa druge strane, Honda je imala više nego težak povratak u F1 saradnjom sa timom McLaren, koji bi najrađe zaboravila, kako po pitanju pouzdanosti, tako i rezultata. Samim tim, odluka tima Red Bull da ipak uđe u saradnju sa Hondom bila je više nego teška i diskutabilna.\nMeđutim, nakon tri trke sezone Formule 1 2019. novo partnerstvo Red Bull – Honda i nastavak partnerstva sa ExxonMobilom su na odličnom putu. Već na otvaranju sezone u prvoj trci u Melburnu, Max Verstapen je stigao do pobedničkog postolja, i to sa samo dve sekunde zaostatka za drugoplasiranim Lewisom Hamiltonom. Druga i treća trka koje su vožene u Bahreinu i Šangaju, timu Red Bull su donela odlične kvalifikacije dva solidna četvrta mesta, i najbrži krug trke u Kini za mladog Pierrea Gaslya, novog vozača u timu. Očigledno optimizam koji je vladao u predsezonskim testovima nije bio stvar emocija nego podataka, koji su preneti i na solidne rezultate u trkama, a prema informacijama iz tima, još bolje performanse se tek mogu očekivati.\nZa sada, Max Verstappen i tim zauzimaju treće mesto u konkurenciji vozača i konstruktora, ali očigledno je da to još ni blizu nije sve od onoga što će pružiti i Red Bull i Honda i Mobil 1 tokom sezone koja će biti jako duga, i imati čak 21 trku.


Snižen kreditni rejting Britanije\n“Mudis” je saopštio da je smanjenje britanskog rejtinga rezultat slabih izgleda za ekonomski rast, koji su negativno uticali na vladinu strategiju za smanjenje duga\nJedna od najvećih agencija za procjenu kreditne sposobnosti “Mudis” snizila je sinoć rejting Britanije sa trostruko A na Aa1, čime je zadat ogroman udarac ministru finansija te zemlje Džordžu Ozbornu.\n“Mudis” je saopštio da je smanjenje britanskog rejtinga, prvo od 1978, rezultat slabih izgleda za ekonomski rast, koji su negativno uticali na vladinu strategiju za smanjenje duga. Mere štednje glavni su dio Ozbornove fiskalne politike od dolaska na vlast koalicije, predvođene konzervativcima, 2010.\nVeoma spor oporavak od finansijske krize je međutim za najmanje dvije godine odložio ispunjene vladinog cilja da se budžetski deficit uglavnom eliminiše do izbora 2015. Opoziciona Laburistička partija za deficit okrivljuje preveliku štednju.\nMinistar finansija međutim smatra da sada nije vrijeme da se mijenja politika. Očekuje se da će Ozbornov prijedlog budžeta, koji bi trebalo da bude predstavljen 20. marta, pak pokazati dalje pogoršanje fiskalnih izgleda zemlje.


Vanredno zasedanje bezbednjaka: Svi na zadatke da se spreči egzodus Srba - Sputnjik Srbija\n12:09 31 Oktobar 2020\n10:43 16.11.2018 (osveženo 11:05 16.11.2018) Preuzmite kraći link\nU Beogradu je održana sednica Biroa za koordinaciju službi bezbednosti, u čijem je fokusu bilo Kosovo i Metohija, a ministar unutrašnjih poslova Nebojša Stefanović, koji je predsedavao sednicom, kaže da su sve službe bezbednosti — vojska i policija — dobile konkretne zadatke šta treba da preduzmu u narednom periodu.\n„Iz razumljivih razloga ne mogu da vam kažem šta je to, ali se svakako preduzima sve što je u našoj mogućnosti da sprečimo neki novi egzodus našeg naroda“, rekao je Stefanović za televiziju „Prva“.\nStefanović kaže da je na sednici sagledana celokupna bezbednosna situacija u Srbiji, sa posebnim osvrtom na dešavanja u južnoj pokrajini.\n„Najviše zabrinjava najava formiranja takozvane vojske Kosova, što je u suprotnosti sa svim međunarodnim pravnim dokumentima, Rezolucijom 1244, ali i garancijama koje smo dobijali da bez Srba takva odluka neće moći da bude doneta, a glasova Srba za to nema“, istakao je on.\nDodaje da je zadatak Srbije da na ozbiljan način odgovori na sve izazove i da spreči nestabilnost i nešto što bi moglo da ugrozi bezbednost ne samo Srba na KiM, već i šire od toga.\nUpitan šta Srbija još može da uradi pre nego što se, za svega nekoliko dana, u Interpolu postavi pitanje članstva Kosova u toj međunarodnoj organizaciji, Stefanović kaže da se analiziraju sve države koje će doći na glasanje.\n„Tu sada postoji jedna doza neizvesnosti, jer ne možete znati kako je ko glasao, pošto je glasanje tajno. Tražimo i koruptivne aktivnosti, da li neko s Kosova poklonima ili novcem pokušava da kupi te glasove“, kazao je ministar i dodao da će ti dokazi, ukoliko budu prikupljeni, biti predočeni Interpolu.\n„Ukazaćemo i na to zašto Kosovo ne bi trebalo da bude član Interpola, počevši od pitanja curenja podataka o teroristima, do organizovanog kriminala, koji na Kosovu cveta. Dakle, imamo dobre pravne i političke argumente, s tim da je pitanje ko je i koliko spreman da ih prihvati“, zaključio je Stefanović.\nslužba, Nebojša Stefanović, bezbednost, Srbija


Istočno Sarajevo nije u priči o navodnom distriktu | Palelive.com\nPočetna Regija Istočno Sarajevo Istočno Sarajevo nije u priči o navodnom distriktu\nIstočno Sarajevo nije u priči o navodnom distriktu\nISTOČNO SARAJEVO – Gradonačelnik Istočnog Sarajeva Nenad Samardžija izjavio je da je ovaj grad spreman za svaki oblik saradnje sa Sarajevom, ali da nije “u priči” o navodnom distriktu, koju pominje novi gradonačelnik federalnog Sarajeva Ivo Komšić.\nOn je istakao da ne pridaje mnogo pažnje Komšićevoj izjavi, jer je za eventualno svaku novu teritorijalnu organizaciju i uređenje u BiH potrebna saglasnost oba entiteta i sva tri naroda.\n“Za bilo kakve promjene potrebna je saglasnost Istočnog Sarajeva i Republike Srpske, a mi se u ovom momentu držimo Dejtonskog sporazuma”, naglasio je Samardžija.\nKomšić je za današnje “Oslobođenje” izjavio da bi Sarajevo, kao glavni grad BiH, trebalo da bude distrikt i izuzeto iz svake subordinacije, sa posebnim ovlaštenjima, dužnostima i odgovornostima.\nPrethodni članakSaopštenje stanara zgrada 04 i 05\nNaredni članakUhapšeno lice sa potjernice


Manje nesreća na putevima rezultati kampanje „Vozi odmoran“ – RTV SUNCE Arandjelovac\nHome » Aranđelovac » Manje nesreća na putevima rezultati kampanje „Vozi odmoran“\nManje nesreća na putevima rezultati kampanje „Vozi odmoran“\nin Aranđelovac 23/09/2018\nAgencija za bezbednost saobraćaja u petak predstavila rezultate kampanje „Vozi odmoran“. Značajno je smanjen broj stradalih biciklista.\nAgencija za bezbednost saobraćaja predstavila je u petak rezultate letnje kampanje „Vozi odmoran“ koja je bila namenjena smanjenju broja nesreća učesnika u saobraćaju, a koja je sprovedena u prethodna tri meseca. Prema podacima Agencije, broj nesreća u 2018. godini je manji za četiri odsto, dok je broj poginulih umanjen za osam odsto. Značajno je smanjen i broj stradalih biciklista na 17 odsto, ali i vozača traktora na 21 odsto, u odnosu na isti period prošle godine.\n“Jun, jul i avgust su meseci kada je pojačan intenzitet saobraćaja, pa samim tim i broj saobraćajnih nezgoda”, rekla je Jasmina Milošević, direktorka Agencije.\nGotovo trećina svih nezgoda desi se upravo tokom leta. Rezultati velike letnje kampanje „Vozi odmoran“ su takvi da imamo smanjenje u broju saobraćajnih nezgoda za 4 odsto, broj poginulih u odnosu na prošlu godinu manji je za 8 procenata, dok je 14 odsto manje povređenih, što u brojkama iznosi oko 900 ljudi manje koji su iz nezgoda izašli sa nekom od povreda.\nOna je navela da dok god postoji ijedna žrtva u saobraćajnim udesima Agencija ne može biti potpuno zadovoljna podacima.\n“Međutim, ako imamo trend smanjenja u svim navedenim aspektima, onda imamo pravo da izrazimo zadovoljstvo i sebi zadamo još jedan cilj, a to je da se ovaj trend zadrži nadalje” naglasila je Miloševieva.\nTreću godinu zaredom ova kampanja budi veliko interesovanje među učesnicima u saobraćaju, jer je namenjena putnicima na dugim putovanjima kao i tranzitnim putnicima kroz Srbiju.\nPrethodna: Memorijalni turnir „Ivica Radivojević“ u Gornjoj Trnavi\nSledeća: Riznica svetitelja – nedelja 23.septembar.2018


Biden u Parlamentu Bosne i Hercegovine - Kozarac.ba\nPotpredsjednik SAD-a, Joseph Biden u obraćanju zastupnicima državnog Parlamenta i vodećim bh. političarima, rekao je kako su SAD zabrinute zbog pravca u kome ide Bosna i Hercegovina.\nOn je rekao kako se u posljednje tri godine događa “opasan uspon nacionalističke retorike”. “To mora prestati!”, naglasio je američki potpredsjednik.\n“Jedini pravi put da se osigura prosperitetna budućnost vaše zemlje je da se pridružite Evropi kao Bosna i Hercegovina”, rekao je Biden, pozvavši bh. političare da sarađuju preko etničkih granica, piše RTM.\nOn je rekao i da političari mogu izabrati i drugi put, ali je rekao kako je siguran da onda znaju kakve bi bile posljedice, aludirajući na rat.\nBiden je naglasio i kako Amerika u potpunosti podržava OHR i visokog predstavnika Valentina Inzkoa.\n“Nećemo se složiti sa zatvaranjem OHR-a”, sve dok ne bude ispunjeno pet ciljeva i dva uslova, rekao je takođe Joseph Biden.\nOn je rekao i kako u vrijeme Daytonskog sporazuma “niko nije mogao zamisliti savršeno rješenje”, ali da je “klanje” okončano i da je time mirovni proces otpočeo.\nOn je rekao i kako će sutra u Beogradu tamošnjim vlastima poručiti da SAD žele nove, zdravije odnose sa Srbijom.\n“Ne očekujemo da će Srbija uskoro priznati Kosovo, ali očekujemo da će sarađivati sa međunarodnim faktorima u vezi sa Kosovom”, rekao je Biden, dodajući kako je nezavisnost Kosova neopoziva, te kako su SAD privržene nezavisnom, multietničkom Kosovu.\n“Dolazimo sa jasnom porukom, administracija Obama-Biden će osnažiti dugoročnu privrženost Evropi kao cijeloj i slobodnoj u miru i to uključuje i vas!”, rekao je potpredsjednik SAD, Joseph Biden, obraćajući se pred Parlamentom BiH.


Optuženi za silovanje maloletne devojčice u Mačvanskom Belotiću ponovo priveden – Podrinske\nOptuženi za silovanje maloletne devojčice u Mačvanskom Belotiću ponovo priveden\nRešenjem Apelacionog suda u Novom sadu, preinačena je odluka Višeg suda u Šapcu tako što je optuženom Aleksandru Isakoviću produžen pritvor uz konstataciju da u konkretnom slučaju i dalje postoji uznemirenje javnosti koje bi moglo ometati nesmetano i pravično suđenje. Okrivljeni je u ponedeljak 31. januara priveden u pritvorsku jedinicu Kazneno popravnog zavoda u Šapcu.\nPrethodno je Viši sud u Šapcu doneo odluku da ukine pritvor Aleksandru Isakoviću optuženom da je u selu Mačvanski Belotić prošle godine silovao maloletnu devojčicu. Kako se navodi, ovakva odluka donesena je nakon što je Apelacioni sud u Novom Sadu poništio prethodnu odluku o produženju pritvora okrivljenom. U obrazloženju stoji da ne postoji više dovoljno interesovanje javnosti i medija za ovaj slučaj, a budući da je prošlo šest meseci od njegovog izvršenja intenzitet uznemirenja javnosti je oslabio, navodi sud u odluci.\nVladan Ćirić, otac napadnute devojčice,\nPrvobitna odluka o puštanju okrivljenog da se brani sa slobode, dovela je do velikog uznemirenja javnosti, kao i velikog interesovanja medija koji su izveštavali o ovom slučaju, što je na kraju rezultiralo da se odluka Apelacionog suda u Novom Sadu preinači.\n„Skandal za skandalom, bruka za brukom, tako jedino mogu da opišem prvobitnu odluku Apelacionog suda. Pustili su okrivljenog da se šeta istom ulicom u kojoj žive moja deca i da nam se smeje u lice. Opravdanje za to su naveli da ne postoji dovoljno interesovanje medija i javnosti za ovakav slučaj, što kao što ste videli nije istina, cela Srbija je stala uz nas“, rekao je Vladan Ćirić, otac napadnute devojčice, neposredno pre nego što je odluka preinačena i pre nego što je optuženi ponovo priveden u pritvor.\nViši sud u Šapcu potvrdio je da je optuženi pušten na slobodu.\nOtac devojčice, Vladan Ćirić rekao je da ni njemu ni njegovoj porodici nije lako da konstantno govore u medijima o događaju od pre šest meseci, ali da ga je sud naterao na to.\n„Pre podne smo po televizijama i dajemo izjave za medije, popodne vodimo decu po lekarima, jer naša ćerka i dalje ide na terapije. Ali, moramo da se borimo, i da pokažemo institucijama koje su zakazale da imamo podršku“, rekao je Vladan, komentarišući prvobitnu odluku o puštanju optuženog.


Javno - istrazivanja - Žeželj umesto Rodića na čelu Kurira\nUgovor je u ime Mondo Inc potpisala direktorka Jadranka Radonjić. Igor Žeželj je posredstvom nekoliko kompanija krajnji vlasnik firme Mondo Inc.\nTrougao u kom se nalaze Igor Žeželj, Mondo i Telekom Srbija otvorio je sumnju da je Telekom neformalni vlasnik i Adria Media Grupe, nakon kupovine kablovskih operatora Kopernikus, Radijus Vektor i AVcom.\nPočetkom oktobra u javnosti je bilo poznato samo da je postignut dogovor sa strateškim partnerima, o čemu su i zaposleni u Adria Media Grupi obavešteni, ali te informacije za BIRN nisu želeli da potvrde ni tadašnji ni sadašnji direktor i vlasnik AMG, Aleksandar Rodić i Igor Žeželj.\nAleksandar Rodić i Igor Žeželj juče nisu bili dostupni za komentare, niti su odgovorili na pitanja BIRN-a, već nam je kao i drugim redakcijama iz kompanije Adria Media Group poslato saopštenje za medije. Zanimljivo je da je Aleksandar Rodić predstavljen kao predsednik Roda grupe, dok je uz Žeželjevo ime stajalo da je predsednik i CEO Adria Media Grupe.\nU saopštenju nije bilo odgovora na pitanja koja je poslao BIRN - koliko je plaćeno za kupovinu medijske kuće, koja će biti uloga Žeželja, a koja Aleksandra Rodića, koji prema rečima zaposlenih u AMG i dalje dolazi u firmu i učestvuje u organizaciji posla.\nU obraćanju AMG čitamo jednu novu informaciju - da je Adria Media Grupa ovim poslovnim poduhvatom „osnažena tehnologijom kao bazom za razvoj televizijskog sadržaja”. Ostaje pitanje da li će nakon formiranja televizije odmah ući u borbu za nacionalnu frekvenciju ili ćemo ih gledati na kablu.\nKompanije u direktnom i indirektnom vlasništvu Igora Žeželja, Ilustracija: VIS OCCRP\nDevedesetih godina predvodio je studentske proteste 1996/97. godine, nakon čega je osnovao organizaciju Studentski politički klub zajedno sa Čedomirom Jovanovićem, Čedomirom Antićem, Vladimirom Dobrosavljevićem i Sašom Ćirićem


Server: Priština i Beograd bi mogli da razgovaraju i o podeli Kosova\nNa novim pregovorima o Kosovu glavni zadatak Kontakt grupe biće da delegacije Srbije i Kosova dodju za pregovarački sto uz što aktivniju ulogu SAD, Evorpske unije i Rusije. O tome i drugim aktulenim pitanjima kosovske situacije naš kolega Branko Mikašinović razgovarao je sa direktorom Balkanske inicijative u vašingtonskom Insitutu za mir, Danijelom Serverom.\nSerever: Treba nastaviti pregovore, mada lično ne vidim razlog daljim razgovorima u ovoj fazi, pošto su oni rezultat neuspeha dogovora u Savetu bezbednosti UN, a ne stvarne potrebe za njima. U svakom slučaju, odlična je ideja da Beograd i Priština direktno razgovaraju, kao i ideja dodatnog pritiska Kontakt grupe, mada ne gajim veliku nadu u istorijski uspeh tih pregovora.\nGlas Amerike: Konačnu odluku o budućem statusu Kosova trebalo bi da donese Savet bezbednosti UN. Portparol Stejt departmenta Šon Mekormak ponovio je juče da “SAD smatraju da je nadzirana nezavisnost Kosova, na osnovu Ahtisarjievog plana, najbolje rešenje”?\nServer: Ovde postoji jako osećanje da će SAD priznati suverenitet Kosova. U pitanju je suvernitet Kosova, a ne nezavisnost, pošto je ono praktično nezavisno, odnosno suverenitet nad teritorijom i priznanje od strane drugih država. SAD, kao suverena država, mogu da priznaju suverenitet neke druge zemlje kada god to žele i to se ne može sprečiti. Čak se ni rezoluciojom 1244 ne ograničava takvo pravo SAD. Medjutim, bilo bi daleko bolje da se do odluke o statusu Kosova dodje u Savetu bezbednosti, da bi se obezbedilo političko i vojno prisustvo medjunarodne zajednice čime bi se ograničio suvernitet Kosova, što bi, u stvari, bilo u interesu Srba. Medjutim, ako Beograd i Moskva nastave da blokiraju rezoluciju u UN, očekujem da će SAD tokom vremena zajedno sa nekim evropskim zemljama priznati nezavisnost Kosova.\nGlas Amerike: Ako Rusija stavi veto u Savetu bezbednosti na rezoluciju o Kosovu, kakav dalji razvoj dogadjaja očekujete?\nServer: Ako SAD i brojne zapadnoevorpske zemlje priznaju suvernitet Kosova, to onda nije unilateralno već multilateralno priznanje. U Vašingtonu ljudi imaju problema da shvate zbog čega treba obratiti pažnju na Moskvu, kada je u pitanje, kako mi mislimo, reč o priznanju nezavisnsoti Kosova. Ovde se veruje da će i bez pristanka Rusije, SAD i neke druge zapadnoevropske zemlje krenuti putem priznavanja nezavisnsoti Kosova.\nGlas Amerike: Da li će pregovori o statusu Kosova biti vremenski ograničeni?\nServer: To je ta velika razlika izmedju Brisela i Vašingtona. Vašington ima časovnike, a Brisel - vreme. Briselu nije važno vreme zbog toga što je teško postići konsenzus medju članicama unije. Moje lično mišljenje je da bi pregovore trebalo vremenski ograničiti da bi se uspešno zaključili.\nGlas Amerike: Ako Kosovo postane nezavisno, moglo bi da dodje do daljih secesionističkih tendencija drugde u Srbiji, i do presedana cepanja jedne suverene i demokratske države?\nServer: To zavisi od načina na koji će se to pitanje rešavati. Same SAD imaju sličan problem. Imamo delove SAD koji možda ne bi želeli da budu sa nama, recimo u Vermontu ili u Portoriku, itd. Ako se takva pitanja rešavaju na demokratski način, uz znatnu lokalnu samoupravu, to se može rešiti. Srbija je pre 20 godina napravila veliku grešku stavljanjem naglaska na centralnu upravu, a svi znamo posledice toga. Inače, Ne verujem da će doći do pokreta za nezavisnost u Sandžaku ili Vojvodini.\nGlas Amerike: Da li pored nezavisnosti ili visokog stepena autonomije Kosova, postoji i neko rešenje izmedju ove dve opcije. Da li je moguća podela pokrajine?\nServer: Ne vidim neko rešenje izmedju nezavisnosti i visokog stepena atonomije, koje je možda postojalo ranije, ali sada tih opcija više nema. Medjutim, što se tiče podele pokrajine, moje mišljenje, ali ne i mišljenje medjunarodne zajednice, jeste da bi Priština i Beograd trebalo da razgovaraju o tome i ne isključujem takvu mogućnost. Ako se dve zemlje, ili dva entiteta, dogovore da razmene teritorije ili učine uzajamne ustupke, to je uredu. Medjutim, problem je u tome što Srbija neće pristati na razmenu teritorije, jer će želeti severni deo Kosova, bez ustupak, recimo, u Preševskoj dolini, gde je stanovništvo većinom albansko. U svakom slučaju, mislim da je dobra stvar da se o tome razgovara, tako da se bar razjasni zbog čega bi eventualno moglo da dodje do podele Kosova.


Posle GM hrane, u Skupštini Srbije će biti otvoreno i pitanje hemijskog zaprašivanja iz aviona | Vestinet.rs\nPOČETNA MAGACIN-FAKTI Posle GM hrane, u Skupštini Srbije će biti otvoreno i pitanje hemijskog zaprašivanja iz aviona\n8. novembra 2012. 17:46 · Nema komentara\nOdbor za zaštitu životne sredine u Skupštini uskoro pokreće pitanje o hemijskim zaprašivanjima. Ekolozi sumnjaju da iz aviona širom planete izbacuju teške metale da spreče otopljavanje.\nEkološki pokreti u regionu uveliko pričaju o ovom fenomenu, a Grci su, čak, pitali svoju vladu da li se takva zaprašivanja vrše i nad njihovom zemljom i koliko su štetna – kaže Milica Vojić Marković, predsednik Odbora za ekologiju.\nDetaljnije informacije imaćemo sledeće nedelje, posle kongresa Evropske zelene partije, u Stokholmu, i susreta sa Pernilom Hagberg, vođom Stranke zelenih, koja je prva pokrenula tu priču – kaže Karić.\nDa li ste znali da koža može biti nervozna?\nNačin na koji crtate spiralu mnogo govori o vama\nTags:aktivnosti · alchajmer · bolesti · energetike · gljivice · hemijski · Informacije · inženjering · karakter · Kongres · kontrola · materija · monitoring · naučnici · planete · pokrenula · princip · pritisak · region · simptomi · Stokholm · trovanje


20-01-2022 20:30 Srbija Politika\nNekoliko stotina građana okupilo se ispred zgrade Predsedništva, na poziv inicijative „Kreni-Promeni“ kako bi nastavili borbu protiv eksploatacije litijuma, odakle su otišli do Vlade Srbije da bi uputili zahteve za skupljanje potpisa za narodnu incijativu.\nSavo Manojlović (Foto: Jutjub)\nOn je dodao da ukoliko Brnabić čeka Vučićevo mišljenje, onda je rok do sutra u 10 ujutru.\nKako je naveo, zahtev je da se Narodna skupština o tome izjasni pre raspuštanja, a u suprotnom će imati novi korak, a to su nove blokade.\n„Ana Brnabić je danas izjavila da je inicijativa koja je predata nepismena. Ostaje samo još da nas Siniša Mali optuži da smo plagijatori, a Siniša Mali da smo kriminalci. Tražimo da se večeras izjasni da je spremna da garantuje da će sve opštinske službe staviti overivače na raspolaganje svakog dana i da li su spremni da tu narodnu inicijativu Vlada Srbije predloži pre nego što se Narodna skupština raspusti“, istakao je Manojlović.\nKako je naveo, inicijativa o ukidanju rijaliti programa stoji u Narodnoj skupštini već dve godine, bez ikakvog epiloga.\n„Predali smo peticiju koju je potpisalo 292.000 ljudi. Oni su tražili samo da se njihov glas čuje. Pričaju o narodnim inicijativama. Već dve godine u Skupštini stoji inicijativa o zabrani rijaliti programa u Srbiji. Boje se da ako sklone rijaliti program oni će postati najveći rijaliti program u Srbiji“, istakao je Manojlović.Pitao je da li smo maštali da će studente ljudi nahuškani na dnevnicu napadati na ulicu i da li će policajci koji govore istinu biti progonjeni.\n„Mi više ne smemo biti zemlja izgubljenih snova, zemlja iz koje će odlaziti ljudi izgubljenih nada i iluzija“, rekao je on i naglasio.\nNa prošle izbore je vladajuća partija izašla sa sloganom Za našu decu, a kako Savo Manojlović naglašava, zahteva se da sada to obećanje i ispune.\n„Na decembarskim blokadama mi smo sami sebe oslobodili“, rekao je Manojlović.\nSkup su, kako je Manojlović naveo, uredno prijavili i istakli rutu, zbog čega „sram bilo policiju i funkcionere“ zbog toga što nisu došli da obezbede protest i time izazivaju sukob sa građanima.\n„Je l ovako misle da skupljaju potpise“, upitao je Manojlović.\nNa današnjoj sednici Vlade Srbije ukinut je prostorni plan za područje posebne namene u oblasti Jadra, a samim tim i sva ostala dokumentacija u vezi sa Rio Tintom i Rio Sava Exploration, izjavila je premijerka Srbije Ana Brnabić nakon sednice.


Srednja ocena – slaba trojka | VRANJSKE\nSrpska napredna stranka sa svojim koalicionim partnerima preuzela je tron gradske vlasti od dugovladajućih ovdašnjih socijalista 15. juna prošle godine, „na krilima društvenih promena“ i ubedljive pobede na lokalnim izborima u Vranju 24. aprila 2016. godine. Pre nedelju dana, 15. juna tekuće godine, navršila se godina naprednjačke vladavine Vranjem, dakle, došlo je vreme da se podvuče prva crta i sublimiraju rezultati nove vlasti. Nezavisno od poprilično subjektivnih ocena i predstavnika vlasti i opozicije, kao najvažnije odlike naprednjačke vladavine Gradom valja izdvojiti prenaglašeno traženje alibija u vidu nasleđenih finansijskih dubioza od prethodnika socijalista, više nego skroman učinak na planu realizacije projekata komunalne infrastrukture, prelazne ocene za oblast investicija i otvaranje novih radnih mesta i stanje lokalne privrede i primetno veća prohodnost projekata lokalne samouprave u institucijama Vlade Srbije. Konačno, ne može se zanemariti ni segment partijskog zapošljavanja u lokalnom javnom sektoru kao logičan produžetak otpuštanja kadrova koje je na određeno vreme uhlebila prethodna vlast, a kao zajednički imenilac jednogodišnje vladavine naprednjaka i „njegovih“ nesporno je izražen raskorak između obećanja datih u predizbornoj kampanji i stvarnog i mogućeg dometa onoga što je obećano.\nČesto i prenaglašeno traženje alibija nove gradske vlasti zbog nasleđenih finansijskih dubioza od „crvenih“ prethodnika, zapravo nas uvodi u začarani krug kontinuiteta vlasti i vladanja u Vranju. Prethodni saziv Skupštine Grada, svakako pod pritiskom „odozgo“, iz naprednjačke Vlade Srbije, konvertovao je potraživanja prema „Simpu“ u iznosu od dve milijarde dinara u deo vlasništva nad ovom fabrikom i time je iz budžeta „odlepršao“ novac koji predstavlja dve trećine gradskog budžeta. To, međutim, nova gradska vlast uporno prećutkuje, baš kao i dug „Jumka“ prema Gradu koji je premašio 600 miliona dinara. Paradoks je u tom lokalnom kolopletu što je deo establišmenta „Simpa“ nakon inauguracije nove vlasti prešao na rad u Gradsku upravu i javna preduzeća, zaboravljajući da je konverzija potraživanja Grada Vranja u vlasništvo nad njihovom fabrikom de fakto predstavljala spas, makar i kao produžetak agonije započete u vreme vladavine SPS!?\nAktuelna gradska vlast se hvali velikim brojem projekata koji su dobili zeleno svetlo u nadležnim ministarstvima i agencijama u Beogradu. Objašnjenje je jednostavno i logično: „upodobljena“ lokalna vlast u Vranju nailazi na dobar prijem kod „svojih“ u prestonici i to je jedini razlog uspeha na ovom planu. U Razvojnoj agenciji Srbije (RAS), međutim, teže ide sa dovlačenjem investicija u baš u Vranje, zbog sistema „mala bara, mnogo krokodila“, pa gradska vlast ne može da se posebno pohvali „navalom“ ulagača i otvaranjem novih radnih mesta, što je od presudnog znalaja za životni standard građana Vranja. Slična je situacija i sa stanjem lokalne privrede, iako su činjeni napori da se reše dugodišnji stečajevi ovdašnjih ugašenih firmi i odredi status „Jumka“ i „Simpa“, što ne samo da nije u ingerenciji gradske vlasti, već zavisi od manje ili više efikasnog rada nadležnih ministarstava u Vladi Srbije.\nZato gradska vlast na čelu sa SNS treba da bude zadovoljna srednjom ocenom 2,7 i da je ne brine što je taj prosek ostvaren sa tri jedinice „stroge“ opozicije u Vranju. Jer, ovde ipak ne važi školsko pravilo da se sa tri „keca“ ponavlja razred!\nZoran Velinović, pomoćnik gradonačelnika za lokalni ekonomski razvoj 3\n„Dajem dobru ocenu jer ne ide tako brzo, mada smo u većem broju pregovora. Veći rad na Slobodnoj zoni popraviće situaciju. Moglo je svakako i bolje i više, ali ne ide baš lako u Razvojnoj agenciji Srbije. Rezultati na ovom planu biće vidljiviji u drugoj polovini tekuće godine i posebno u 2017. godini, jer smo pri kraju sa pregovorima sa većim brojem potencijalnih investitora“, kaže Velinović.\nDragoljub Stevanović, zamenik gradonačelnika u prethodnoj vlasti 2+\n„U kampanji su mnogo obećavali, ali je učinak skroman, nema značajnijih ulaganja, izuzimajući prohodnost projekata lokalne samouprave u institucijama Vlade Srbije, zbog „upodobljavanja“ vlasti, pa ako se po jutru dan poznaje, neće biti dobro“, zaključuje Stevanović.\nBranislav Popović, šef vranjske kancelarije Regionalne privredne komore 3\n„Peticu ne mogu da dam gradskoj vlasti kada je u pitanju privreda, mada lokalna vlast nema većih ingerencija, osim stvaranja ambijenta i pokretanja inicijative za rešavanje problema u privredi. Mislim da je najrealnija prelazna ocena, ali ne baš dvojka, jer su inicirali rešavanje stečajeva vranjskih preduzeća, statusa „Jumka“ i „Simpa“, nastavili sa uređivanjem Slobodne zone i pokrenuli nova zanimanja u srednjim školama u okviru dualnog obrazovanja, što je važno za privredu“, smatra Popović.\nPerica Janković, bivši većnik i potpredsednik Gradskog odbora Demokratske stranke u Vranju 1\nDemokrata Janković, međutim, domet gradske vlasti na polju lokalne privrede ocenjuje „čistom“ jedinicom.\n„Ne vidim da je urađeno bilo šta značajnije u lokalnoj privredi, osim socijalnog programa u „Jumku“, paralelnog otpuštanja i zapošljavanja u „Simpu“, stečajevi se ne rešavaju, dakle, nedovoljna ocena je jedina moguća“, kategoričan je Janković.\nSlavoljub Stojmenović, pomoćnik gradonačelnika za ifrastrukturu\nPrema priznanju predstavnika aktuelne gradske vlasti, program komunalne infrastrukture je najslabija karika u jednogodišnjoj vladavini naprednjaka i njihovih koalicionih partnera. Uzroke, međutim, različito vide, pa, galantno upisuje ocenu četiri u dnevnik vlasti kojoj pripada.\n„Za ovaj program planirano je 500 miliona dinara, ali su sudske presude i prinudne naplate učinile svoje i „pojele“ program komunalne infrastrukture. Ipak, nismo odustali od kapitalnih projekata, obilaznice oko Slobodne zone, šetališta u Vranjskoj Banji, izgradnje škole u Krivoj Feji, te izrade brojnih projekata sa pratećom dokumentacijom“, navodi Stojemnović.\nDragan Stojković, nekadašnji direktor Direkcije za izgradnju i razvoj /\nVlast na ovom planu može sebi da da i peticu, međutim, ne bih da ocenjujem domete u komunalnoj infrastrukturi, već to prepuštam građanima koji su želeli promene, hteli ovu vlast, pa neka ocene njen doprinos u ovoj važnoj oblasti“, sa rezignacijom poručuje Dragan Stojković, nekadašnji direktor Direkcije za izgradnju i razvoj.\nNenad Antić, zamenik gradonačelnika /\n„Najpre, nisam prava adresa za borbu protiv korupcije, to je nadležnost pravosudnih organa, ali Grad je inicirao formiranje Lokalnog antikorupcijskog foruma u cilju preventivnog delovanja i na tome ćemo istrajati“, obećava Zoran Antić, zamenik gradonačelnika.\nIgor Andonov, bivši zamenik gradonačelnik 1\n„Gradska vlast na ovom planu nije učinila ništa, a nema ni sudskih postupaka, pa dajem veliku jedinicu vladajućoj koaliciji u Vranju, jer njoj iskreno i ne odgovara zaoštravanje borbe protiv korupcije, mada najavljuje LAF na sva zvona. Na drugoj strani, vlast je uvek spremna na hajku protiv pojedinaca za nedokazanu korupciju, to smi imali prilike da vidimo“, oštar je Andonov.\nKonačno, na rad javnih preduzeća u Vranju osvrđe se Milan Mihajlović, predsednik Pokreta Dveri i kao građanin.\nGoran Djorđević, direktor JP Vodovod 6\nGoran Djorđević, direktor JP vodovod i sekretar vranjskog odbora SNS, prezadovoljan je radom javnih preduzeća u Vranju.\n„Sve su radili kako treba, Vranje je uredno snabdeveno vodom, građani su tokom zime imali grejanje, grad nam je čist i sređen, uređena je oblast parkiranja, zato njihov rad ne ocenjujem peticom, već ocenom šest, a i smanjili smo broj zaposlenih“, jasan je Djorđević.\nMilan Mihajlović, predsednik Pokreta „Dveri“ u Vranju 1\n„Rad javnih preduzeća ocenjujem jedinicom, jer su uglavnom bili fokusirani na upošljavanje kadrova SNS, zbog čega su eskalirali veliki problemi u Vranju, a tome su doprineli nesposobni rukovodioci i zaposlena lica kojima je jedina ulaznica članstvo u SNS“, zaključuje Mihajlović.\nSlobodan Milenković, gradonačelnik Vranja\nSlobodan Milenković, gradonačelnik Vranja, učinak nove gradske vlasti u Vranju ocenjuje kao „odgovoran i profesionalan“ i poziva građane na strpljenje i razumevanje.\n„Pokrenuli smo nove i završili započete projekte u svim segmentima odgovornosti lokalne samouprave i nastavićemo sa realizacijom svih projekata koji doprinose razvoju Vranja, zadovoljni što je najveći broj predloženih projekata prošao u nadležnim ministarstvima, više nego ikada ranije“, zaključio je Milenković.\nNa pitanje šta smatra svojim najslabijim učinkom, gradonačelnik Vranja potencira da je to program komunalne infrastrukture.\n„Sudske presude i obaveze prema izvođačima negativno su se odrazile na realizaciju programa komunalne infrastrukture, ali smo pripremili projektno-tehničku dokumentaciju za više projekata u voj oblasti, pa očekujemo da rezultati budu vidljivi u narednoj godini“, kaže Milenković.\nZoran Antić, bivši gradonačelnik Vranja\nMILENKOVIĆ BEZ FORMALNE MOĆI\nZoran Antić, bivši gradonačelnik Vranja, obrazlaže zašto neće da ocenjuje učinak aktuelnog gradonačelnika Vranja Slobodana Milenkovića.\n„Radi se o različitom stepenu angažovanja Milenkovića i njegovih prethodnika, odličan je lekar, politički smo neistinomišljenici, ali smo sada politički partneri. Znam da se susreće sa problemima koji zahtevaju mnogo energije i znanja, ali ne razumem da stalno potenciraju nasleđene finansije, a ne konverziju potraživanja Grada prema „Simpu“ u iznosu od dve milijarde dinara“, ističe Antić.\nPrethodni prvi građanin Vranja ne sumnja u časne namere Milenkovića, uz „veliko ali“ na tom putu po trnju.\n„Slobodan Milenković je čovek časnih i poštenih namera, ali raspolaže sa malo iskustva i znanja u ovom poslu i bez formalne je političke moći i prilike da kreira sopstvenu viziju razvoja Vranja“, smatra Zoran Antić.\nSlaviša Bulatović, narodni poslanik (SNS)\n„Generalno, zadovoljan sam kako funkcioniše lokalna vlast u Vranju koja je efikasno i profesionalno pokrenula rešavanje brojnih problema građana koji su godinama gurani pod tepih. Moglo je i bolje, ali su nas u tome sprečile nasleđene finansijske dubioze. Ipak, napredak se oseća u svim segmentima, pa ih ocenjujem odličnom ocenom. Iskreno, Vranjska Banja je bila zapostavljena, ali sada predstoji vreme njenog razvoja i rešavanja brojnih problema, na planu komunalne i turističke infrastrukture“, obećava Slaviša Bulatović, narodni poslanik i predsednik Gradskog odbora SNS u Vranju.


Tanjug 21. aprila 2021. 11:06\nBEOGRAD – Vlada Srbije utvrdila je lučko područje kostolačkog pristaništa, a direktor Agencije za upravljanje lukama Vuk Perović kaže da je u planu da se u narednom periodu izabere lučki operater, kako bi to međunarodno putničko pristanište bilo pušteno u rad u sezoni 2022. godine.\nKako je danas saopštila Agencija, Perović je rekao da će Agencija za upravljanje lukama uložiti sredstva u njegovu gradnju.\nO izgradnji međunarodnog putničkog pristaništa u Kostolcu i drugim razvojnim projektima u vodnom saobraćaju Perović je razgovarao sa gradonačelnikom Požarevca Sašom Pavlovićem.\nPerović kaže da investicija Agencije u izgradnju lučke infrastrukture u Kostolcu predviđa postavljanje šipova, komunalno opremanje i dovođenje plutajućeg objekta u upotrebno stanje.\n„Kostolac je važna tačka na ruti kruzera kroz Srbiju, pre svega zbog neposredne blizine arheološkog parka Viminacijum. Ovaj jedinstveni lokalitet privlači pažnju domaćih i stranih turista“, naveo je Perović.\nOtvaranjem pristaništa, dodaje Perović, predstavićemo bogatu rimsku zaostavštinu ljubiteljima kruzinga.\nNaglasio je da je cilj Agencije da u naredne dve godine proglasi sva preostala pristaništa na Dunavu i investira u njihovu infrastrukturu.\nGradonačelnik Požarevca Saša Pavlović istakao je da će međunarodno putničko pristanište unaprediti turizam i lokalnu ekonomiju.\n„Drago mi je što se vidi trud lokalne samouprave koja, zajedno sa Vladom Srbije i Agencijom za upravljanje lukama, radi na ovom projektu, i što se nazire konačan rezultat tog rada – doček prvih kruzera u Kostolcu“, rekao je Pavlović.\nPredstavnici Agencije i Grada obišli su lokaciju budućeg pristaništa i istakli da će najavljeni projekat doprineti daljem razvoju nautičkog turizma kako u Požarevcu tako i u Srbiji.


Amerika na putu da potpuno legalizuje marihuanu - Sputnjik Srbija\nAmerika na putu da potpuno legalizuje marihuanu\n22:12 04.12.2020 Preuzmite kraći link\nPredstavnički dom američkog Kongresa usvojio je Nacrt zakon o dekriminalizaciji kanabisa na saveznom nivou, što bi mogao biti put ka potpunoj legalizaciji marihuane.\nOvaj potez mogao bi mogao da otvori put za ponovnu procenu ranijih saveznih presuda u vezi korišćenja i posedovanja marihuane.\nTokom rasprave oni koji podržavaju zakon tvrdili su da su se osuđujuće presude za marihuanu pokazale kao „nerazumne i nepravedne“, i da upotreba marihuane ne treba da bude pravno pitanje već pitanje javnog zdravlja.\nOni koji su se protivili zakonu, isticali su da je marihuana droga i da upotreba iste dovodi do povećanja smrtnih slučajeva.\n„Legalizacija marihuane stvorila bi prihod od poreza, ali po koju cenu? Da li onda počinjemo da legalizujemo kokain? Marihuana je droga - ne pravite grešku u vezi s tim“, naglasio je predstavnik republikanaca Greg Marfi.\nNBA zabranila „Nadal trake“ i „betmen maske“, ali ne i marihuanu


FORMIRANA RADNA GRUPA VLADE KOJA RADI NA UNAPREĐENJU SISTEMA PAUŠALNOG OPOREZIVANJA: Među članovima i predstavnici privatnog sektora javnog sektora i akademske zajednice\nOčekuje se da će se javnim dijalogom tokom septembra i prvim okruglim stolom u organizaciji NALED-a i Udruženja za razvoj preduzetništva doći do zajedničkog zaključka države i paušalaca kakve su izmene sistema paušalnog oporezivanja potrebne.\nIzmena sistema oporezivanja paušalaca, među kojima su taksisti, frizeri, advokati... ali i zaposleni u IT sektoru, olakšalo bi ulazak novih preduzetnika na tržište, omogućilo niže poreze za njih na početku poslovanja, kao i izlazak sa tržišta bez ikakvih posledica.\nKako su ranije ukazali iz NALED-a, paušalci se uglavnom najviše žale na to da na početku poslovanja ne znaju koja će im biti visina paušalnog oporezivanja i kada će im stići rešenje za to oporezivanje.\nNamera je da se sve administrativne prepreke eliminišu tako što će se omogućiti uplata poreza na jedan račun, izdavanje elektronske potvrde o izmirenju poreza u realnom vremenu, kao i pravo na zdravstveno i penzijsko osiguranje.\nPaušalci se žale i da je najveća mana sadašnjeg sistema nepredvidivost u poslovanju.\nPredstavnica Republičkog sekretarijata za javne politike, Bojana Tošić, rekla je ranije da je formirana radna grupa vlade koja radi na unapređenju sistema paušalnog oporezivanja i da su njeni članovi kako predstavnici privatnog sektora, tako i javnog sektora i akademske zajednice.\nNeki od zahteva su i da se revidira trenutni spisak delatnosti koje se paušalno oporezuju.\nU Srbiji trenutno posluje oko 116.000 preduzetnika u paušalnom režimu, što je skoro trećina svih privrednih subjekata, a najbrojniji su taksisti.\nU okviru javne kampanje "Mesec paušalaca sutra će biti organizovan prvi regionalni okrugli sto "-"Javno-privatni dijalog o izazovima i mogućim rešenjima za unapređenje sistema paušalnog oporezivanja".\nNa skup su pozvani predstavnici više od 90 udruženja preduzetnika, od opštih do sektorskih asocijacija, predstavnici resornih državnih institucija i zainteresovana stručna javnost.\nKampanja "Mesec paušalaca" organizuje se u okviru Projekta javno-privatnog dijaloga za razvoj koji finansira Američka agencija za međunarodni razvoj (USAID), a sprovodi NALED u saradnji s Republičkim sekretarijatom za javne politike.\nIzvor: Vebsajz RTV, 08.09.2018.


Više nema opravdanja za izgradnju raketnog štita - 03.04.2015, Sputnik Srbija\nPosle postizanja okvirnog sporazuma o iranskom nuklearnom programu u Lozani, padaju razlozi za dalju izgradnju antiraketnog štita NATO-a u Evropi. Tek sada će... 03.04.2015, Sputnik Srbija\npolitika, vesti, svet, iran, aleksandar radić, miroslav lazanski, ajatolah sajed ali hamnej\n16:45 03.04.2015 (Osveženo: 14:16 02.11.2015)\nPosle postizanja okvirnog sporazuma o iranskom nuklearnom programu u Lozani, padaju razlozi za dalju izgradnju antiraketnog štita NATO-a u Evropi. Tek sada će pokazati se da je glavni cilj tog projekta Rusija, tvrde za Sputnjik vojni analitičari.\nAmerika je kao glavno opravdanje za projekat godinama navodila iransku pretnju, dok su iz Moskve upozoravali da je to samo paravan, a da je pravi cilj — Rusija.\nKako objasniti nastavak gradnje štita\nNovinar i vojni analitičar Miroslav Lazanski za Sputnjik kaže da je od prvog dana raspoređivanja raketnog štita na području Evrope, u Poljskoj i Rumuniji, upozoravao da štit nema nikakve veze sa iranskim nuklearnim programom, niti sa eventualnim raketama koje poseduju Iran ili Severna Koreja.\nOn je postavljen radi neutralisanja ruskog nuklearnog potencijala, tvrdi Lazanski.\n„Taj štit je apsolutno usmeren protiv Rusije. Sadašnji pregovori sa Iranom o ograničavanju njihovog nuklearnog programa su najbolji test da se vidi šta sada zaista Zapad misli. Pošto su se očito dogovorili da se iranski nuklearni program, po pitanju vojnog razvoja, na neki način ograničava i zaustavlja, sada nemate ni formalni razlog da postavljate taj štit“, tvrdi Lazanski.\nLazanski podseća da je ruska strana u više navrata nudila da se uključi u izgradnju štita, ali da Vašington i Brisel nisu pristajali niti na zajedničku izgradnju, niti na zajedničke inspekcije, kao ni na bilo kakav pisani dokument koji bi garantovao da to nije usmereno protiv Rusije. U svetlu postizanja sporazuma o iranskom nuklearnom programu, biće zanimljivo kako će političari i mediji objasniti nastavak izgradnje štita“, kaže Lazanski za Sputnjik.\n„To je politika opkoljavanja Rusije, politika izlaska NATO efektive na granice Rusije“, ističe Lazanski.\nProces izgradnje štita će biti nastavljen, smatra analitičar, i dodaje da Zapad dovodi i tešku tehniku na granice Rusije jer su, kako navodi, Rumuni pristali da prime velike količine teške borbene tehnike.\n„Sada su sve maske pale, sve je ogoljeno i sve je jasno“, tvrdi Lazanski.\nPriča o štitu medijska propaganda\nVojni analtičar Aleksandar Radić za Sputnjik kaže da iza dugotrajne priče o raketnom štitu stoje oni koji su želeli da promovišu svoje finansijske interese, a to su povezali sa pokušajem suzbijanja potencijalnog razvoja ruske moći.\n„To je bila poruka Moskvi da povede računa o tome da Zapad pažljivo prati zbivanja na istoku, ali sa vrlo pragmatičnom podlogom o kompanijama koje su morale da promovišu svoje visokotehnološke proizvode, čak onda kada je bilo sporno da li taj protivraketni štit može da ispuni svoju funkciju“, ocenjuje Radić.\n3 April 2015, 08:45\nOn objašnjava da se na poligonu pokazalo da nije baš moguće, s obzirom na ostvarenu efikasnost u eliminisanju potencijalnih bojevih glava, uzdati se da će taj štit nekoga spasiti.\nRadić smatra da je priča o protivraketnom štitu u mnogo čemu bila medijska propaganda, koja je korišćena u diplomatske svrhe, a da je on najmanje bio verodostojno sredstvo za zaštitu teritorija u uskovojnom smislu reči.\n„Jedina prava garancija zaštite od nuklearnog programa bilo koje zemlje su međunarodni sporazumi“, poručuje Radić.\nBitni su potencijali raketnog štita\nMiroslav Lazanski međutim smatra da protivraketni štit nema samo defanzivnu ulogu, kako to tvrde zagovornici ovog projekta.\n„Amerikanci navode da će štit sadržati oko stotinu projektila koji su namenjeni uništavanju balističkih projektila druge strane. Ti projektili su kontejnerskog tipa i u roku od 10 minuta možete ih zameniti ofanzivnim nuklearnim raketama, koje onda lete do Moskve za manje od pet minuta“, upozorava Lazanski.\n2 April 2015, 08:00\nOvo je, kada su rakete u pitanju, na neki način ponavljanje geostrateške situacije iz 1962. godine i velike kubanske raketne krize, objašnjava Lazanski.\n„Jedno su priče da je on defanzivan, a drugo su mogućnosti tog štita“, kaže analitičar i ističe da u politici ne treba verovati pričama, već potencijalima.\n„Upravo su potencijali raketnog štita ono što zabrinjava ruske vojne stratege, i nastavak njegove izgradnje neminovno će dovesti do ruske kontraakcije“, ocenjuje Miroslav Lazanski.\nI šta sada, kada Iran više ne predstavlja opasnost\nEmad Abšenas, urednik iranskog lista „Iran pres“ kaže da sporazum iz Lozane nije principijelno promenio iransko-američke odnose.\n„Rukovodstvo Irana i SAD i dalje osećaju međusobnu netrpeljivost. Negativne note na račun Islamske Republike juče su se čule u istupanju Baraka Obame. Nekoliko dana u svojim govorima ajatolah Hamnej je ponovo upotrebio uobičajenu formulaciju ’Smrt Americi!‘. Tako da se bilateralni odnosi nisu promenili. I američku PRO u Istočnoj Evropi niko ne namerava da povuče, ona je, kao i ranije, usmerena i protiv Irana i protiv Rusije“, smatra on.\nIran: Još ćemo mi pregovarati sa SAD\n24 Februar 2015, 00:07\nPolitikolog, član redakcijskog kolegijuma Iranskog naučno-istraživačkog centra za probleme Evroazije Reza Hodžat-Šamami, kaže pak da je Vašington zainteresovan za zbližavanje sa Iranom i razvoj bilateralnih odnosa, ne samo u okviru dijaloga o nuklearnom programu.\n„Ipak, čitav sloj istorijskih protivrečnosti koje su postale još očiglednije od 1979. godine, ne dozvoljava zemljama da smatraju jedna drugu prijateljem. Zato je Obama juče nazvao ’istorijskim‘ samo politički dogovor ’šestorke‘ sa Iranom, a ne i nešto više“, napominje on i dodaje:\n„Verovatno bi mnogi hteli da čuju od američkog predsednika da su Vašington i Teheran sada prijatelji, ali… Prijatelji ne prete jedni drugima, a američka PRO u Istočnoj Evropi je i dalje okrenuta protiv Irana i Rusije. Znači, geopolitički protivnici SAD su isti kao što su i bili do večeri 2. aprila“, zaključuje Hodžat-Šamami.\nVilijam Engdal: Protivraketni sistem usmeren protiv Rusije\nŠanse za sprečavanje rasprostiranja američkih raketnih baza u Evropi ravne su nuli, smatra američki geopolitički analitičar i savetnik za strateška pitanja Vilijam Engdal.\nOn podseća da je takva vojna strategija začeta u vreme administracije Džordža Buša 2007. godine, kada je objavljeno da će SAD razmestiti protivraketni sistem u Poljskoj i Češkoj kako bi branile svoje pozicije od „neprijateljskih država kao što su Iran ili Severna Koreja“.\nEngdal takođe podseća da je ruski predsednik Vladimir Putin u februaru ove godine na Međunarodnoj bezbednosnoj konferenciji u Minhenu upozorio na to da razmeštanje NATO trupa duž granice s Rusijom nema veze s modernizacijom Alijanse, bezbednošću Evrope ili pretnjom od Irana, nego da je usmereno na nuklearne instalacije Ruske Federacije.\n„Sad je jasnije nego ikad da su CIA i Stejt department organizovali državni udar u ukrajinskoj prestonici Kijevu prošlog februara kako bi kroz kvazivladu, koja je dobila mandat da ne radi ništa drugo osim da kreira teror i ubistva, provocirali Rusiju da pokrene vojnu intervenciju. Tako bi NATO mogao da kaže da ‘ima opravdanje za raketnu odbranu, jer treba da štiti Evropu od opasnosti koja joj preti od Rusije’. To nikada nije imalo veze s Iranom, to ima veze s nuklearnim prvim napadom“, smatra Engdal.\n„Ja verujem da je Evropa na ivici da istupi iz NATO-a sledeće godine, pre svega Nemačka i Francuska“.\nEngdal smatra da su SAD pod kontrolom brojnih američkih oligarha koji su na stranputici i nemaju ideju kako da očuvaju svoju moć. Jedino što umeju jeste da čine ono što su činili i u prošlosti, a to „ne funkcioniše“.\n„Bio sam u Rusiji prošle sedmice i ljudi nisu deprimirani, oni su ponosni i jaki. Nisam zapazio nikakav defetizam“, kaže Engdal.\nPrema njegovim rečima, američki oligarsi imaju ludi san, još od propasti Sovjetskog Saveza, da izgrade supersilu i „svetsku vladu“, kako ju je Dejvid Rokfeler zvao u svojim memoarima.\nVilijam Engdal je nagrađivani geopolitički analitičar i savetnik za strategiju, čije su knjige prevedene na 13 jezika.\nMarek Toček: Program PRO više se realizuje u medijima nego fizički\n"Danas se Iran ne razmatra kao opasnost, tako da nema potrebe da se realizuje projekat postavljanja PRO. Treba priznati da se program protivraketne odbrane realizuje više u medijima, nego fizički", kaže za Sputnjik poljski kontraadmiral u penziji Marek Toček.\nOn podseća da su se Poljaci nekada ponosili time što su strane trupe napustile teritoriju njihove zemlje i da, ako postanu članovi ovog sporazuma, znači da nisu naučili nikakve lekcije u prošlosti.\n"Iskreno govoreći, ne verujem previše u to da je ovaj element PRO, takozvani štit, neophodan Poljskoj. Sve odluke o PRO će biti povoljne za nekog drugog, ali ne za Poljsku. Ako želimo da postavimo na teritoriji zemlje strukture i objekte takvog tipa, pojaviće se očigledni nesklad".\nPrema njegovim rečima, raketni štit "u izvesnom smislu predstavlja eskalaciju napetosti i protivreči normalizaciji odnosa, usijava atmosferu i u doglednoj budućnosti može da postane izvor nepredvidivih i neočekivanih konkretnih dejstava".\nAlis Slejter: Američka imperijalistička politika\nAktivista protiv nuklearnog oružja Alis Slejter smatra da je priča o protivraketnom štitu posledica "američke imperijalističke politike" i potrebe SAD da "dominiraju i kontrolišu naoružanje u svemiru, na zemlji, na moru, u vazduhu". "To je deo ekspanzionističke imperije koja nas drži u svom stisku. Ta demonizacija Rusije izaziva tugu", kaže Slejter u razgovoru za Sputnjik. "Suočeni smo s propašću demokratije, imamo veoma korumpiranu vladu. Ogromne sume novca potrošene su kako bi se potkupili članovi Kongresa i privoleli da glasaju za ratnu mašineriju. Vojno-industrijski kompleks plaća i poseduje glavne medije. Teško je doći do istine danas. Da nemamo internet, ne bismo imali nadu", navodi Slejter i ukazuje da je jedan od dobrih predznaka za rušenje starog sistema i mogući dogovor s Teheranom o rešavanju iranskog nuklearnog problema.


Portugalija želi fleksibilnije uslove zajma\nPortugalija želi da pregovara o fleksibilnijim uslovima zajmova iz paketa od 78 milijardi evra ali neće odustati od obećanog smanjenja duga i oživljavanja svoje nekonkurentne ekonomije, najavio je danas portugalski premijer.\nPedro Pasos Koeljo je to izjavio da bi umirio investitore koji se, nakon što je grčki premijer najavio da će se Grci na referendumu izjasniti o prihvatanju evropskog plana borbe sa krizom, sve češće pitaju da li je Evropa u stanju da reši problem dužničke krize.\nPortugalija je finansijsku pomoć morala da traži pre šest meseci, kada su narasli strahovi zbog velikog duga te zemlje.\nUz velike dugove, Portugaliju muči i recesija koja će se, kako se očekuje, samo produbiti sa primenom mera štednje koje su uslov za trogodišnji spasilački paket zajmova.\nPasos Koeljo je rekao da Portugaliji, koja obezbeđuje oko dva odsto bruto domaćeg proizvoda 17-člane zone evra, više ne treba novac iz spasilačkog paketa već su joj potrebni fleksibilniji uslovi da sprovodi dogovoreni program.\nOn je podsetio da je vlada podigla poreze i smanjila plate i potrošnju dodajući da će se te mere nastaviti iduće godine.\nMere štednje koje se realizuju na meti su oštrih kritika u javnosti i za 24. novembar je zakazan generalni štrajk.


Čišćenje posle renoviranja – Vedo Facility\nPored standarnih usluga čišćenja u ponudi imamo i uslugu čišćenja nakon renoviranja na celoj teritoriji Beograda. Uključujući čišćenje stanova posle renoviranja kao i čišćenje poslovnih prostorija nakon renoviranja. Kao i čišćenje posle bilo kakvih građevinskih radova.\nuklanjanje ostatka boja od krečenja i farbanja\npranje i dezinfekcija kuhinja i sanitarnog prostora\niznošenje krupnog smeća\nodgovorno odlaganje krupnog građevinskog otpada\nČišćenje posle renoviranja ili građevinsko čišćenje podrazumeva generalno čišćenje nakon krečenja ili bilo kojih završenih građevinskih radova. Uključuje čišćenje stanova posle renoviranja kao i čišćenje poslovnih prostorija nakon renoviranja. Takođe nudimo i dodatno čišćenje nakon renoviranja ili grubo čišćenje koje obuhvata odgovorno zbrinjavanje i iznošenje krupnog smeća kao i kabastog građevinskog otpada.\nCena čišćenja posle renoviranja stana ili poslovnog prostora u Beogradu se formira iz nekoliko ključnih faktora odnosno uslova u kojima se odvijaju usluge čišćenja, kao što su :\nKorišćenje naših sredstava i opreme podrazumeva sav potrošni materijal uključujući najkvalitetnija sredstva i alate. U zavisnosti od našeg dogovora kao i od specifičnih potreba samog objekta, zajedno odlučujemo koja sredstva će biti primenjana kako bi se naša usluga čišćenja nakon renoviranja realizovala na najefikasniji način.\nPopunite online formular i u najkraćem mogućem roku vam šaljemo ponudu sa cenom za uslugu: “čišćenje posle renoviranja”.


Bjonse i muzej su kulturni turizam – Međunarodni sajam turizma\nBjonse i muzej su kulturni turizam\nZahvljujući pevačici Bjonse koja je u Luvru snimila spot, najpopularniji pariski muzej je sa više od 10.2 miliona turista oborio rekord u broju poseta.\nTri četvrtine posetilaca Luvra su strani turisti, a lane je, posle spota „Apeshit“ koji je imao 150 miliona pregleda, u ovaj muzej ušlo 25 odsto više ljudi nego prethodne godine.\nBeogradski Muzej Jugoslavije lane je imao 131.000 posetilaca, što je 10.000 više nego 2017. godine. Slične podatke o broju poseta beleži i beogradski Muzej Nikole Tesle. Više od 150.000 ljudi posetilo je Narodni muzej u Beogradu u prvih šest meseci nakon otvaranja, što govori da je kulturni turizam postao globalni fenomen.\nObimno istraživanje Svetske turističke organizacije UNWTO pokazalo je da, na pitanje ocenite od jedan do pet koliko je kultura važna za turizam, u svim zemljama je prosečan odgovor bio 4,8. Jedine razlike u odgovorima ticale su se definicije šta turistički radnici smatraju „kulturnim turizmom“. Naime, mnogi veruju da su savremeni oblici kulturnog izražavanja, poput filmova i grafita, podjednako važni kao i nacionalni muzeji.\nMeđu turistima, najzainteresovaniji za kulturni turizam su mladi do 20 godina, kao i turisti starosti od 41 do 60 godina. Pošto je kultura neodvojiv deo turizma, na Međunarodnom sajmu turizma u Beogradu veliki deo ponude činiće ova turistička niša.


Brnabić u Vranju na mitingu Budućnost Srbije\nBrnabić: Ovde sam da pružim podršku Vučiću, da podsetim na greške prošle vlasti\nVesti Autor:Beta07. feb. 201921:42 > 22:14\nPremijerka Srbije Ana Brnabić izjavila je da je došla na miting u Vranju u okviru predsednikove kampanje "Budućnost Srbije", kako bi građane podsetila na greške prošle vlasti koja se sada nudi kao nova alternativa.\n„Važno je da se setimo kako je bilo do pre samo par godina, sada nam se nude razne alternative, a mi smo skloni da zaboravljamo i treba da se setimo grešaka da ih ne ponavljamo“, rekla je Brnabić na trgu ispred Gradske uprave u Vranju gde se okupio veći broj građana.\nPremijerka Srbije izjavila je da je došla sa predsednikom države Aleksandrom Vučićem da mu pruži podršku u kampanji „Budućnost Srbije“ i da razgovaraju sa građanima o onome šta je urađeno i kuda Srbija ide.\nVučić o opoziciji: Prilično sam relaksiran, ne bojim se njih ni njihovih pretnji\nOna je kazala da za nju nema veće časti nego da radi „rame uz rame“ sa predsednikom Aleksandrom Vučićem i da je ušla u politiku 2016. godine zato što je u njemu prepoznala novu energiju i želju da se Srbija menja. „Videla sam hrabrost u tom čoveku, da donosi najteže odluke, da preuzme hrabrost za odluke koje su bile neophodne, a decenijama odlagane, zato što ovi koji nam se nude kao nova alternativa, nisu imali hrabrosti i želje da te promene sprovedu“, ocenila je ona.\nDodala je da je jedan od lidera Saveza za Srbiju Boško Obradović, do nedavno bio protiv drugih lidera u tom pokretu. „On je vodio kampanju koja se zavala da se oni ne vrate, a sada bi da se vrate i da ostanu što duže“, rekla je Brnabić.\nPrema njenim rečima, 2013. Srbija je bila na korak od bankrota, veći broj mladih je odlazio iz zemlje, a nezaposlenost je bila na rekordnom nivou. „Teško mi je da objasnim koliko je situacija u zemlji bila katastrofalna. To su bili računi za neodgovornu politiku, a kada su političari neodgovorni građani plaćaju račune“, ocenila je premijerka.\nOna je kao uspehe vlasti navela i to što je uvedena e-uprava, uspostavljen adresar ulica, podignuta minimalna cena rada, ali i otvoreni Muzej savremene umetnosti i Narodni muzej. „Naš cilj je moderna i pristojna Srbija u kojoj se drugi ne mrze zato što drugačije misle, u kojoj se žene ne mrze i ne iznose vešala“, rekla je Brnabić dok su ljudi skandirali „Vučiću Srbine“.\nU kampanji „Budućnost Srbije“ predsednik Srbije Aleksandar Vučić obići će 29 okruga da bi, kako je najavio, građanima predstavio postignute rezultate i govorio o budućim planovima. Građani su informaciju o mitingu u Vranju dobili putem lokalnih medija koji su ih pozivali da dodju tačno u 18 časova na trg ispred Gradske uprave.\nAleksandar VučićAna BrnabićVranje\n21. maj. 2022 153


Uklanjanje simbola evra u Frankfurtu - redovno održavanje\nUklanjanje simbola evra u Frankfurtu – redovno održavanje\nRadnici u Frankfurtu počeli su danas da rastavljaju veliku skulpturu u obliku simbola evropske valute, koja se nalazi ispred nekadašnjeg sedišta Evropske centralne banke, ali samo radi tekućeg održavanja. Verovatno bez namere da izazovu simboličan gest samo dan nakon referenduma u Grčkoj, koji je doveo u pitanje budućnost evra, radnici uklanjaju panele sa gigantskog znaka i zvezdice koje ga okružuju, javio je Rojters na svom sajtu. Skulptura, čiji je autor nemački umetnik Otmar Herl, postavljena je 2001. godine uoči emitovanja novčanica i kovanica tada nove evropske valute u januaru 2002. godine.\nSkulptura već neko vreme nije u najboljem stanju, a u aprilu Vol Strit Džornal objavio je da treba zameniti sijalice unutar gigantskog slova „E“ koje simbolizuje evro. Prema vesti Rojtersa, skulptura bi trebalo da bude obnovljena kasnije ove nedelje.


Tekst objavljen: 09.02.2017 13:53\nEvro je pao za još trećinu procenta u odnosu na dolar u sredu, usled zabrinutosti zbog oživljavanja političkog rizika u pogledu projekta jedinstvene valute, što je dovelo do najlošijeg dnevnog kretanja u poslednja dva meseca.\nDolar je bio nestabilan početkom nedelje, nizak nivo zarada je smanjio izglede za podizanje kamatnih stopa u SAD u martu i ohladio očekivanja koja se odnose na niz pooštravanja monetarne politike ove godine.\nZabrinutosti zbog uticaja protekcionističke i imigracione politike američkog predsednika Donalda Trampa na svetsku privredu izvršile su pritisak na dolar, zajedno sa nagoveštajima nove američke administracije da će preferirati slabiji dolar.\nDolarski indeks je zabeležio najbolje dnevno kretanje u toku ovog meseca u utorak i bio je u porastu za još 0,3 procenta na prepodnevnom trgovanju u Evropi.\nEvro je ostvario pad na čak 1,0643 dolara na azijskom trgovanju i trgovao se za 0,3 procenta niže u odnosu na prethodni dan na 1,0651 dolara.\nU odnosu na jen, evro je izgubio pola procenata na 119,55 jena, što je najniži nivo od 5. decembra prošle godine.\nDomaće međubankarsko devizno tržište otvorilo se u srewdu na nivou od 123,70/124,00. Tokom prepodnevnog dela trgovanja dinar je ojačao na 123,65/95, uz fluktuacije od pet para.\nObim zabeležen na međubankarskom tržištu do 12,30 časova iznosio je 6,2 miliona evra po prosečnom kursu od 123,8290. Tokom popodnevnog dela trgovanja dinar je blago oslabio na 123,70/124,00. Tržiste se zatvorilo na 123,70/124,00.\nObim na međubankarskim prekonoćnim pozajmicama (BEONIA) iznosio je 3.036 miliona dinara na nivou od 2,75 do 2,90.


Emanuel Buvije, šef Renoove prodaje i marketinga za električna vozila, za sada je otkrio kako Reno priprema dva električna noviteta, ali nije hteo da ulazi u detalje, pa ostaje nepoznato o kakvim će se tačno automobilima raditi i koje će ime nositi. Buvije je istakao da je cilj "pokriti A, B i C segmente električnim modelima", te dodao da će se raditi prvenstveno o putničkim, a ne komercijalnim vozilima.\nOvi modeli će se verovatno temeljiti na modularnoj CMF-EV platformi koja je pogodna za različite karoserijske oblike i različite veličine. S obzirom na to da su trenutno crossoveri B segmenta najtraženija roba, sasvim je izgledno da Reno prvo lansira upravo takav električni automobil.\nInače, Reno u Evropi trenutno nudi električno pokretane modele Twizy, Zoe, Kangoo i Master. U Koreji, u saradnji sa Samsungom, proizvodi SM3 sličan modelu Fluence, a Aziji je namenjen i K-ZE. Ovaj poslednji je cenom pristupačan električni model A segmenta koji bi navodno mogao stići i u Evropu, ali kada će biti doneta konačna odluka za sada nije poznato.\nMILION ELEKTRIČNIH AUTOMOBILA DO 2022. Glavni proizvodni pogoni u Kini\nAmerički proizvođač električnih automobila ŠIRI POSLOVANJE u istočnoj Evropi


I predsednik Fife u korupcijskom skandalu\nTaman što su se strasti stišale posle kažnjavanja Jozefa Blatera i Mišela Platinija, Svetska fudbalska federacija (FIFA) je upletena u novi veliki skandal u čijem kovitlacu se sada našao Blaterov naslednik Đani Infantino. Kako piše britanski „Gardijan”, koji je imao uvid u dokumenta procurela iz Paname, u vezi sa ofšor kompanijama – Evropska fudbalska unija (UEFA) je „zaključivala ofšor poslove s jednim od optuženih ličnosti u samom jezgru afere vezane za Svetsko prvenstvo u fudbalu”, mada je Uefa to dematovala.\n17.03.2016 u 14:13\nEvropska fudbalska federacija (UEFA) obavestila je danas Fudbalski savez Srbije (FSS) da postoji osnovana sumnja da je utakmica 26. kola Superlige između Spartaka i OFK Beograda nameštena. „Od UEFA smo dobili prijavu sumnje da je meč između Spartaka i OFK Beograda namešten. U skladu sa našim propisima i uz pomoć nadležnih državnih organa, preduzećemo sve mere i pokrenuti istragu u cilju sakupljanja dokaza, a sve u nameri zaštite integriteta i regularnosti takmičenja, rekao je Komesar za integritet takmičenja FSS Milivoje Mirkov za sajt Saveza, prenosi Tanjug. Utakmica minulog vikenda završena je pobedom Subotičana 2:1 (1:1). I prvi meč ovih rivala, jesenas u Beogradu, bio je pod sumnjom, s obzirom na to da je tadašnji trener Subotičana izveo „rezervni sastav”, uz objašnjenje da\n15.03.2016 u 13:01\nMažić sudi duel Mančestera i Liverpula\nNION - Najbolji srpski fudbalski sudija Milorad Mažić biće glavni arbitar na revanš meču osmine finala Lige Evrope između Mančester Junajteda i Liverpula na Old Trafordu, saopštila je Evropska fudbalska unija (UEFA). Mažiću će pomagati Milovan Ristić i Dalibor Đurđević, asistenti iza golova biće Dalibor Grujić i Nenad Đokić, a četvrti sudija je Nemanja Petrović. Mažić i njegova ekipa drugi put ove sezone sudiće Junajtedu, nakon što su vodili meč Lige šampiona protiv Volfsburga, koji je engleski klub izgubio 3:2 i na taj način eliminisan iz elitnog takmičenja. Junajted će u četvrtak od 21.05 pokušati da nadoknadi prednost Liverpula od 2:0 iz prvog meča. Tanjug\nUefa: „Evro 2016” ostaje u Francuskoj\nEvropska fudbalska unija (Uefa) saopštila je da Francuska ostaje domaćin Prvenstva Evrope u fudbalu 2016. Posle terorističkih napada prošlog petka u Parizu, legenda francuskog fudbala Žist Fonten (82) predložio je da se šampionat dodeli nekoj drugoj zemlji.\n23.07.2015 u 17:00\nHrvatima oduzet bod, dva meča igraju bez publike\nZAGREB – Disciplinska komisija Evropske fudbalske unije (UEFA) oduzela je reprezentaciji Hrvatske jedan bod u kvalifikacijama za prvenstvo Evrope, dve utakmice kao domaćin igraće bez prisustva publike, a nacionalni savez (HNS) kažnjen je novčano sa 100.000 evra, objavio je HNS na zvaničnom sajtu. Kazna UEFA izrečena je zbog skandaloznog incidenta 12. juna u Spliti, kada je na travnjaku stadiona...\n10.07.2015 u 13:00\nAlbaniji pobeda od 3:0 na sudu, „duel” Vučića i Rame na „Tviteru”\nSud za sportsku arbitražu u Lozani dodelio je pobedu od 3:0 fudbalskoj reprezentaciji Albanije za jesenas prekinutu utakmicu u Beogradu, što naš državni tim ostavlja i bez teoretske šanse u kvalifikacijama za Evropsko prvenstvo u Francuskoj 2016. Sportski, ovo nije težak udarac, jer naši fudbaleri (seniorski sastav) sami sebe već izvesno vreme spuštaju na tako niske grane, ali politički, moglo bi da se tumači kao novo disciplinovanje Srbije. Posle svih zbivanja poslednjih dvadesetak godina teško je očekivati da bilo koji sud ne računa na lošu reputaciju Srbije, pogotovo kad je reč o huliganima, jer postaju ružna asocijacija za sve nas, nešto kao „fudbalska Srebrenica”.\n10.05.2015 u 22:58\nUEFA zabranila meč Republike Srpske i Srbije u Banjaluci\nBANjALUKA – Evropska fudbalska unija (UEFA) zabranila je održavanje prijateljskog meča između reprezentacija Srbije i Republike Srpske u Banjaluci, prenose večeras Nezavisne novine. Kako se navodi, Fudbalski savez Republike Srpske dobio je dopis iz UEFA u kojem se kao razlog za odlaganje utakmice, koja je trebalao da bude odigrana 15. juna, navodi velika mogućnost incidenata na fudbalskim susretima...\n15.04.2015 u 14:55\nUefa razmatra izbacivanje regiona iz međunarodnih takmičenja\nFudbalski savezi Srbije, Hrvatske, BiH i Crne Gore odavno su od Uefe dobili žuti karton, pa će ubuduće u slučaju najmanjih incidenata biti rigorozno kažnjeni iz Niona. Ove zemlje regiona, koje su pod budnim okom Uefe, uporno se drže svog prepoznatljivog stila „lako ćemo”. Uskoro bi mogle da budu izbačene sa međunarodnih fudbalskih takmičenja, i to na svim nivoima, od klupskih do reprezentativnih....\n04.04.2015 u 09:15\nUefa sprečava navijački sukob Putina i Porošenka\nEvropska javnost već iščekuje rasplet zakazanih četvrtfinalnih utakmica Lige Evrope u fudbalu, iako su one zakazane tek za dve nedelje. Ipak, duhovi se nisu uzburkali zbog sporta. Reč o političkim razlozima i „strahu” od susreta ruskog Zenita iz Sankt Petersburga sa jednim od dva ukrajinska kluba koji su došli do ove faze takmičenja – Dnjepra i Dinama iz Kijeva. Potencijalni prvi meč između rivala...


Predstavljamo: Asseco SEE - Softver, izvozni potencijal - SVET KOMPJUTERA\nPredstavljamo: Asseco SEE\nSoftver, izvozni potencijal\nKoliko je razvoj softvera unosan biznis pokazuje podatak iz prethodne godine, kada su globalni prihodi od ove industrijske grane dostigli cifru od 407 milijardi dolara, što je povećanje od 4,8 odsto u odnosu na 2012. godinu kada je ta brojka iznosila 388 milijardi (izvor: Gartner). Srbiju je u ovu statistiku umešala kompanija Asseco SEE, jer prognoze govore da će, u narednih pet godina, izvozni potencijal domaćeg softvera koji proizvodi ova kompanija biti oko 30 miliona evra. Dobre poslovne rezultate ICT giganta prati i dobra politika zapošljavanja, pa se sa godišnjim prilivom od oko 50 novih ljudi, Asseco SEE trenutno ubraja u najveće poslodavce u ovoj oblasti.\nAsseco SEE ljudske resurse crpi isključivo sa domaćeg tržišta rada. Jednako su zastupljeni i seniori i juniori\nGlavni izvozni proizvodi kompanije su zvanično najinovativniji ASEPA Correspondence Management softver, za upravljanje dokumentima u javnom sektoru, i bankarski softver Aseba BPS koji će, prema prognozama, u roku od tri godine na međunarodnom bankarskom tržištu povećati prodaju za preko 50 odsto.\nOva softverska rešenja rezultat su višegodišnjeg rada srpskog ogranka Asseco SEE koji je nastao krajem 2009. godine spajanjem tri domaće kompanije - Pexim, Antegra i Pexim Cardinfo. Iako ima kancelarije u 13 zemalja, najveći deo poslovanja i ljudskih resursa kompanije je upravo u našoj zemlji. Od 450 zaposlenih, inženjera je 350, dok 270 njih direktno radi na razvoju softvera koji se plasira u preko 25 zemalja širom sveta.\n„U ovom trenutku mi smo jedna od najvećih IT kuća, što zbog razvoja sopstvenog softvera, to i zbog velikog broja zaposlenih”, kaže Slađana Milenković, menadžer kadrovske službe kompanije. „Svake godine imamo priliv od 50 do 60 novih ljudi, a budući da je IT tržište vrlo živo, dešava se da jedan broj ljudstva ode. Ali nešto čime možemo da se pohvalimo je naš godišnji turnover od samo osam odsto u ovoj oblasti, što je na ovom tržištu jako dobar rezultat i govori o zdravoj fluktuaciji kadra.”\nSvi IT-evci su podeljeni u tzv. profitne centre za proizvodnju bankarskog softvera, kartično poslovanje i sistem za integraciju, dok sektori koji daju podršku IT biznisu, kao što su finansije, logistika, administracija, kadrovska služba i marketing čine 17 odsto od ukupnog broja zaposlenih.\nZa sebe ljudi u Assecou često vole da kažu da su kompanija koja u pogledu IT rešenja jednu banku može da postavi od početka do kraja. Tom samouverenom stavu doprinose i najsavremenije tehnologije koje se koriste u radu.\nKao i većini IT kompanija, i Assecou SEE možemo dodati ovaj epitet. Na svakom od četiri nivoa poslovnog prostora, pored moderno uređenih kancelarija, nalazi se kafe restoran, a budući da kompanija vodi računa o zdravlju zaposlenih, osim redovnog godišnjeg sistematskog pregleda i edukacionih medicinskih programa, postoji i niz rekreativnih i sportskih aktivnosti. Na jednom od spratova smeštena je teretana, sto za stoni tenis, a zainteresovanima su obezbeđeni i redovni časovi joge, kao i fudbalski, košarkaški treninzi i posebni sportski programi za dame. Međutim, ono što zaposleni ovde najviše cene je dobra interakcija između svih članova tima.\n„U Asseco SEE sam došao u maju 2013. i od tada sam dosta napredovao u svom ličnom razvoju, upoznao neke nove tehnologije, radio na velikim projektima i, ono što je najbitnije, sarađivao sa odličnim stručnjacima i prijateljima”, kaže Srđan Stanić koji već više od godinu dana radi na poziciji softver developera. „Dosta se ulaže u zadovoljstvo samih radnika, pa tako imamo na raspolaganju teretanu i uvek hladno osveženje u kuhinji, a nekad se opustimo uz partiju stonog tenisa.”\nPozitivna i dobra radna kultura u velikoj meri je posledica filozofije kojom se Asseco vodi od osnivanja - da su najveći resurs kompanije upravo ljudi koji je čine. Zbog toga se, kako ističe Slađana Milenković, posebna pažnja obraća na komunikaciju između svih članova ovog velikog tima.\n„ Mi već nekoliko godina učestvujemo u nezavisnim anketama koje ispituju zadovoljstvo naših zaposlenih i ono na šta smo vrlo ponosni jeste ta povratna informacija koja kaže da su ovde ljudi na prvom mestu i da se osećaju komforno u svom poslovnom okruženju. Još jedna stavka koja izaziva zadovoljstvo je dobra saradnja sa menadžerskim timom, gde nije u fokusu hijerarhijski odnos, već dobra relacija između menadžera i zaposlenih.”\nU nastojanju da radnicima pruži priliku da izbalansiraju poslovne i privatne obaveze, uprava kompanije je dozvolila klizno radno vreme. Iako se ne izlazi iz okvira od osam radnih sati, na posao se može doći od 8:00 do 9:30 , a ostati do 16:00 odnosno 17.30 časova. Rad od kuće postoji kao opcija i može se primenjivati u dogovoru sa ostalim članovima tima i rukovodiocima.\nBudući da se produktivnost ne meri vremenskom jedinicom, u Asseco SEE su uveli program godišnjeg merenja učinka koji predstavlja svojevrstan mehanizam za napredovanje, kao i objektivnu procenu rezultata rada i zalaganja svakog zaposlenog. „Čovekom se bavimo pojedinačno, ne samo na osnovu statistika i brojki - s jedne strane su kapaciteti pojedinca, s druge rezultati koje je postigao”, objašnjava Slađana. „Svaki zaposleni ima jasno postavljena očekivanja i definisane ciljeve, u skladu sa čijom realizacijom dobija i povremeni feedback. Za svakog pojedinca se zna kako i gde će napredovati u budućnosti, vodi se računa o njegovim željama, ambicijama, kako on vidi svoju karijeru i sl. Na kraju se dobijeni rezultati iz procesa godišnjeg merenja učinka, uobliče u jednu sliku koja je osnov za dalja strateška planiranja naše kompanije.”\nIz kompanijskog budžeta se izdvajaju i znatna sredstva koja idu u fond za obuke i edukacije. Zbog saradnje sa partnerima zaposleni u Assecou su mahom uslovljeni da održavaju zahtevani nivo znanja, pa često imaju priliku da učestvuju na partnerskim konferencijama i programima.\n„Mi već godinama učestvujemo u nezavisnim analizama tržišta zarada, upravo zbog toga što nam je namera da dobijanjem relevantnih informacije sa tržišta usmerimo politiku zarada naše kompaniji i da zaposlenima ponudimo najkonkurentniji kompenzacioni paket. Na osnovu dobijenih rezultata Asseco SEE je jedna od IT kompanija u Srbiji koja se svrstava u bolje platiše. Trudimo se maksimalno da taj kompenzacioni paket prilagodimo prema poziciji na kojoj ljudi rade i napravimo ga tako da bude dovoljno motivišući za jednog čoveka - fiksna zarada plus stimulacioni deo za dodatni učinak, prema utvrđenim ciljevima. Na taj način mi balansiramo zadovoljstvo zaposlenih i rezultate naše kompanije.” - ističu u kadrovskoj službi.\nDomaći kadrovi na ceni\nIako posluje na globalnom nivou, Asseco SEE se drži lokalnog principa kada je reč o zapošljavanju, pa regrutuje isključivo kadrove sa domaćeg tržišta rada, verujući u to da fakulteti u Srbiji neguju vrlo solidan nivo znanja. U prilog tome govori činjenica da 70 posto zaposlenih u proizvodnji softvera čine diplomci FON-a, a 20 posto studenti ETF-a.\nRadno iskustvo nije uvek preduslov, a princip koga se ova kompanija prvenstveno drži je prepoznavanje talenata, što potkrepljuje informacija da je u proteklih nekoliko godina 30 odsto novozaposlenih u kompaniji započelo svoju karijeru upravo ovde.\nOve dve statistike su možda i odgovor na to što nam se Slađana Milenković iz sektora ljudskih resursa nije požalila na deficit IT kadra na domaćem tržištu:\n„Mislim da svaka kompanija koja želi da ulaže u razvoj IT kadrova u Srbiji neće imati taj problem. Mi smo od samog postanka odlučili da smo spremni da primamo studente, da ih edukujemo, utičemo na razvoj njihove karijere kako bi postali iskusni stručnjaci jednog dana. Tako da ja ne mogu da kažem da imamo problem. Naravno, bila bih srećnija ukoliko bi na samom tržištu bila veća ponuda tog kadra, ali i ovakve situacije ovakvim pristupom smo do sada uspešno rešavali.”\nPored juniora koji čine veliki deo kompanije, Asseco može da se pohvali i oprobanim kadrom sa iskustvom od preko deset godina u razvoju aplikativnog softvera. Seniorsku ekipu čine ključni ljudi koji vode ceo jedan biznis. S druge strane, deset odsto zaposlenih u proizvodnji softvera su bivši bankari koji dobro razumeju bankarski jezik i procedure i u saradnji sa developerima doprinose sveobuhvatnom proizvodu koji u potpunosti odgovara potrebama klijenta.\nNa nivou Asseco SEE jasno je izrečen stav da se pri selekciji moraju pratiti unapred definisani standardi i kriterijumi i da se svakom kandidatu mora dati ista šansa.\nU prvoj fazi se kroz set HR alata procenjuju kompetencije kandidata - karakteristike ponašanja pojedinca koje determinišu da li u definisanim radnim okolnostima kandidat može biti uspešan ili ne. Kreiraju se zavisno od pozicije, a u njih spadaju orijentacija na učinak, rešavanje problema i donošenje odluka, usmerenost ka klijentu, timski rad i saradnja, profesionalni razvoj kao i dodatni set menadžerskih kompetencija. Ako polaznik uspešno „prođe” prvi krug, može ići dalje. U drugoj fazi su tehnički testovi i intervjui sa menadžmentom. Sveukupni proces selekcije traje mesec do mesec i po dana, nakon čega najbolji kandidati bivaju primljeni.\nMeđutim, tu se krug ne zatvara, jer sledi serija HR procesa koji podrazumevaju programe kojim se novozaposleni uvodi u kompaniju. Timovi delegiraju ljude koji imaju ulogu mentora i koji postavljaju ciljeve koje bi polaznik trebalo da ostvari u roku od šest meseci koliko traje probni rad. Od trenutka kada aplicira, pa sve do završetka probnog perioda, postoji tačno ustaljen krug aktivnosti koje su vrlo izvesne i transparente za kandidata.\nOd prakse do zaposlenja\nMeđutim, klasični kanali oglašavanja poput lokalnih sajtova za zapošljavanje, zvaničnog veb-sajta i LinkedIn profila, nisu jedini put. Asseco Summer Internship Program, koji kompanija tradicionalno organizuje već pet godina zaredom, omogućava studentima završnih godina da se iznutra upoznaju sa radom unutar kompanije i steknu osnovna praktična znanja i iskustva iz oblasti programiranja, korišćenja najnovijih tehnologija, korporativnog poslovanja, upravljanja projektima. Od ove godine, osim studenata tehničkih fakulteta, za praksu mogu da apliciraju i oni koji izučavaju oblast finansija, ljudskih resursa i marketinga.\nKroz ovaj program prošla je i Marica Babić koja je skoro dve godine u kompaniji i sada radi na poziciji Junior Project Managera: „Najpre sam pohađala praksu nakon čega sam, po otvaranju radnog mesta, iste godine dobila i mogućnost da ostanem u kompaniji. Počela sam da radim na poziciji Resource Managera, čime sam stekla praktično znanje i veštine, tako da sam nakon godinu dana unapređena na trenutnu poziciju.”\nKroz Asseco Summer Internship program do sada je prošlo oko 100 učesnika, dok je petnaestak njih kasnije dobilo posao u kompaniji.\nVrednost softvera koji Asseco SEE izvozi iz Srbije u 2013. godini iznosila je 4,9 miliona evra, što čini 30 odsto od ukupne prodaje grupacije koja posluje na tržištu jugoistočne Evrope. Budući da su najveći resurs kompanije upravo ljudi, a uz pozitivne prognoze za buduće poslovanje, Asseco SEE će definitivno uticati na statistiku zapošljavanja u Srbiji.\nKratka priča o moćnoj školjci\nGlobalna sigurnost i privatnost\nLG G3 promocija, „W Sushi Bar”, 26. jun\nJednostavnost je nova mudrost\nHuawei Ascend P7 promocija, PC „Ušće”, 26. jun\nNezamislivo je moguće\nGoogle Street View promocija, klub „Promenada”, 10 jul\nUlični pogled Srbije\nRetroArch 1.8.1 Unofficial\nKonačno emulacija i na Četvorci\nIgre za 1 EUR na Steam rasprodaji


Vesti online / Scena / Šoubiznis / Kome Nataša Bekvalac poručuje "Dođi mami"?\nKome Nataša Bekvalac poručuje "Dođi mami"?\nPosle velikog uspeha singla "Mala plava" koji samo na Jutjubu broji preko 27 miliona pregleda, pop zvezda Nataša Bekvalac ponovo je udružila snage sa hit mejkerom Cobijem i priprema iznenađenje za svoju publiku.\nPrvu najavu novog singla provokativnog naziva "Dođi mami" pevačica je objavila na svom Instagram profilu, kako bi javnosti dodatno zagolicala maštu:\nA post shared by Nataša Bekvalac (@bekvalceva) on May 22, 2019 at 8:39am\nPrema rečima dobro upućenih, pesma će biti predstavljena publici za tri nedelje, dok se očekuje da ceo album bude objavljen do Nove godine. Bekvalčeva nastavlja da koketira sa novim muzičkim žanrovima, a oni koji su čuli pesmu tvrde da je u pitanju pravi letnji hit.\nNataša je bila kratka u izjavi kada smo je pozvali i samo je kroz osmeh rekla: "Tako je, pripremila sam ponovo nešto zanimljivo za moju publiku. Budite samo još malo strpljivi i verujem da će vam se pesma dopasti više nego mojoj mami."\nŠOUBIZNIS VIDEO: Nataša Bekvalac seksi i znojava!\nŠOUBIZNIS Bekvalčeva napravila haos u Beču (VIDEO)\nŠOUBIZNIS Nećete verovati ko je bio uzor Jovani Balašević!\nŠOUBIZNIS Nataša Bekvalac ne želi da ćerki da srpsko ime, ruska imena u najužem izboru


Republika / Pamela pisala Putinu: Čestitke na 200. godišnjici otkrića Antarktika\nsubota, 15. 2. 2020.| 00:47\nAmerička glumica, model i zaštitnica prava životinja Pamela Anderson napisala je pismo ruskom predsedniku Vladimiru Putinu u kom je čestitala Rusiji na 200. godišnjici otkrića Južnog pola i zamolila ga da pomogne u očuvanju prirode sedmog kontinenta.\n- Pozivam vas da ojačate buduće istorijsko nasleđe Rusije u regionu i da stanete u zaštitu Južnog okeana - navodi se u Pamelinom pismu Putinu.\nHolivudska glumica smatra da Rusija može da doprinese očuvanju tog kontinenta dodelom statusa zaštićenog područja u predelu istočnog Antarktika, Vedelovog mora, kao i u regionu Antarktičkog poluostrva.\nSputnjik podseća da je ekspedicija ruskih moreplovaca Fadeja Belingshauzena i Mihaila Lazareva, koja je sa dva broda "Istok" i "Mir" krenula 16. jula 1819. godine iz Kronštata, 28. januara 1820. godine otkrila Antarktik.\nPamela Anderson Rusija Vladimir Putin Predsednik Predsednik Rusije Antartik


Mrkonjić: Koridor 10 biće završen za dve godine - Bizlife.rs\nMrkonjić: Koridor 10 biće završen za dve godine\n16:59 Vranje, 23/11/2011\nIzgradnja autoputa na trasi Koridora 10 kroz Srbiju biće završena za dve godine, izjavio je danas Tanjugu ministar za infrastrukturu i energetiku Milutin Mrkonjić ističući da će se višestruko vratiti novac uložen u taj projekat.\nNa početku mandata ove vlade nedostajalo je oko 330 kilometara Koridora 10 i do sada je završeno 180 kilometara, što je veliki uspeh, rekao je Mrkonjić u Vranju, gde je održana panel diskusija o značaju tog putnog pravca u privrednom razvoju zemlje.\nProjekti za preostalih 150 kilometara su, prema njegovim rečima, već počeli da se realizuju.\n“Ne dajem rokove olako, već uslovno, odnosno ako se pojave neki problemi moraju i rokovi da se odlože, u suprotnom moraju da se ispoštuju”, istakao je ministar.\nOn je naveo da je tokom ove godine, završena i izgradnja novog mosta kod Beške otvoren za saobraćaj rekonstruisani most “Gazela” u Beogradu.\n“Izgradnja putnog i železničkog Koridora 10 kroz Srbiju predstavlja jednu od najvećih razvojnih šansi za razvoj zemlje”, naglasio je Mrkonjić i dodao da su međunarodne banke odobrile povoljne kredite za izgradnju Koridora i da će Srbija realizovati te projekte sa domaćom radnom snagom.\nMrkonjić je kazao da će i zemlje u okruženju imati koristi kada Srbija bude imala završen Koridor 10, jer će moći da privuku veći broj stranih investitora.\nMinistar je ranije danas sa saradnicima obišao deonicu Koridora 10 od granice Makedonije do sela Srpska Kuća u opštini Bujanovac i Davidovca kod Vranja.\nMrkonjić je obilazeći trasu rekao da se radovi na Koridoru odvijaju po planu i tom prilikom pohvalio sve graditelje na trasi.\nOn je uputio molbu graditeljima da sa građanima duž trase Koridora 10 sarađuje na najvišem nivou.\n“Bilo koji problem koji iskrsne pred vas graditelje ili građane, duž trase Koridora, Ministarstvo i Vlada Srbije moraju biti spremni da reše kako bi se svi poslovi odvijali po planu”, rekao je Mrkonjić.\nTrasu Koridora 10 sa ministrom su obišli predstavnici firme “Aktor” iz Grčke, odgovorni inženjer Ljubomir Vukajlović, konsultant za strana ulaganja Milan Kovačević, savetnik za razvoj i investicije Mahmud Bušatlija i generalni direktor “Puteva Srbije” Zoran Drobnjak.\nOrganizatori skupa su Ministarstvo za infrastrukturu i energetiku, “Putevi Srbije”, “Koridori Srbije” i grčka firma “Aktor S.A.”


Lopta je okrugla i svi danas igraju fudbal! - Marketing Mreža\nLopta je okrugla i svi danas igraju fudbal!\nČak iako kojim slučajem ne pratite fudbal ili, kako ga mnogi zovu „najvažniju sporednu stvar na svetu” sigurno ste makar u nekom trenutku naleteli na naslov koji pominje koliko fudbaleri zarađuju ili koliko je plaćen transfer nekog igrača prilikom prelaska u drugi klub.\nZagriženi ljubitelji će vam reći da niko ne zaslužuje toliko novca za teranje lopte i da je sve otišlo dođavola. Iako se donekle slažem sa tom konstatacijom, potrebno je sve sagledati iz drugog ugla i vratiti se nekoliko decenija unazad kada je počeo ovaj trend povećanja iznosa koji nema nameru da prestane, a pogotovu ne sada kada se i kineska država uključila u celo ludilo.\nKrajem 70-ih manje više sve zemlje Evrope su se prebacile na kolor televiziju, što zvuči ako čudno sada kada smo u dobu 4K 3D tehnologije, ali je za razvoj fudbala i novac koji je počeo da ulazi to bio jedan od ključnih događaja. Naime, do tada su mečevi bili u crno beloj tehnici, te samim tim nisu privlačili dovoljno sponzora jer jednostavno nije bilo interesa za ulaganje u nešto što je bilo „negledljivo“, a klubovi su bili ograničeni na prihod od karata i reklama na samom stadionu. Već početkom 80-tih takmičenja počinju da dobijaju sponzore, odnosno da dodaju ime sponzora ispred svog imena i žurka je mogla da počne. Vrlo brzo klubovi shvataju da reklame na stadionu sada izgledaju dobro i na TV-u te samim tim cene zakupa kreću da skaču, a vrlo brzo se počinje i sa dodavanjem logotipa sponzora na dresovima.\nShvatajući potencijal koji im konstantno TV prisustvo donosi, klubovi počinju da angažuju stručnjake kako bi im oni pomogli da dodatno uvećaju svoje prihode, a oni sa druge strane dolaze do skroz logičnog zaključka – ako želiš da uvećaš prihode moraš da imaš brend ambasadore, odnosno u ovom slučaju fudbalere. I stvarno: da li postoji bolji brend ambasador od čoveka koji je mlad, koji se bavi sportom te samim tim promoviše zdrav život, a na sve to je još i jako uspešan u onome što radi?\nVrlo brzo cene transfera kreću da skaču, granice se probijaju maltene svake godine, a sami fudbaleri dolaze u centar pažnje bez obzira da li su na terenu ili ne. Shodno tome i ostali van-fudbalski brendovi dolaze do zaključka da bi mogli da iskoriste ovu naglu popularnost i počinju da potpisuju sponzorske ugovore sa samim igračima koji kreću da se pojavljuju u reklamama (ovaj trend nije zaobišao ni tadašnju Jugoslaviju jer se stariji među vama sigurno sećaju legendarne reklame za Udarnik čarape sa Robertom Prosinečkim).\nI konačno 90-te. U tom trenutku engleska Premijer liga kreće sa neverovatnom ekspanzijom. Novac koji je u opticaju je sve veći i kao naručen pojavljuje se fudbaler koji je preteča svega što vidimo danas, Dejvid Bekam. Mlad, uspešan, zgodan i, što je mnogo bitnije, u vezi (a kasnije i u braku) sa članicom tada najpopularnije ženske grupe na svetu (siguran sam da znate, ali za svaki slučaj u pitanju su Spice Girls, a dama je sada poznata kao Viktorija Bekam). Za Dejvida Bekama se često kaže da je prvi metroseksualac, a činjenica da je bio u vezi da devojkom koja je bila poznata kao Posh Spice je samo dodatno pojačala njegov status prave pop zvezde. Naravno takva zvezda nije mogla da ostane u tmurnoj Engleskoj i u leto 2003. prelazi u najveći klub na svetu Real Madrid u okviru projekta Galaktikosi. Galaktikosi su za ovu priču jako bitni jer oni kao tim nisu osvojili maltene ništa, ali su zato za četiri godine, koliko je taj projekat trajao, u kasu Real Madrida uneli više od 600 miliona US dolara kroz prodaju dresova i ostale marketinške aktivnosti. Takođe, Galaktikosi su utabali put novoj realnosti koja je govorila da ne moraš da budeš najbolji već samo dovoljno dobar i da osvajanje trofeja nije toliko bitno koliko je bitno prodati dresove ili igrati utakmice po Aziji sa amaterima, a u isto vreme ubirati neverovatne prihode od TV prava i prodaje klupskih suvenira.\nDanas, fudbaleri su prave pop zvezde. Svako od njih ima makar jedan sponzorski ugovor, a neki od njih i više. Recimo Ronaldo, trenutno najbolji fudbaler sveta, poznat je kao pokretni bilbord jer on reklamira bukvalno sve (šampon za kosu, sat, kopačke, donji veš, vilica!!! itd). Vrlo brzo, klubovi počinju namenski da dovode fudbalere iz egzotičnih zemalja koji, iako možda nemaju igrački kvalitet, imaju neverovatan marketinški potencijal jer u svojim zemljama uživaju status božanstva. Naravno, igrači su shvatili da su oni ti koji generišu prihod i počinju da zahtevaju da se u ugovore između igrača i kluba ubacuju klauzule o procentima od prodaje marketinških prava, što je do pre 15 godina bilo nezamislivo. Jedan od primera koji najbolje potvrđuje koliko su fudbaleri sada popularni je prelazak Gareta Bejla u Real Madrid (ponovo oni) za tada rekordnu cifru od 100 miliona evra. Klub je, kako bi odmah vratio deo uloženog novca, prodao prava za fizički pregled pre potpisivanja ugovora jednoj privatnoj klinici i to za 10 miliona evra. Možda to deluje previše, ali uzimajući u obzir da je to bila udarna vest u svim svetskim medijima tog dana siguran sam da im se uloženo vratilo. I ne samo to, fudbaleri su sada postali brendovi za sebe, oni snimaju reklame i filmove, daju svoje mišljenje o svim svetskim temama i generalno su sveprisutni u medijima, a ako hoćeš da kupiš neki brend to moraš i da platiš, zar ne? Sa druge strane, to su obični ljudi i kao takvi su skloni greškama, a novac koji je sada u opticaju i plate koje igrači imaju sigurno doprinose tome da neki od njih ne mogu da se snađu. Tako ulaze u probleme (najčešće sa zakonom), ali uzimajući u obzir da su neki od njih postali veći brendovi od onoga što reklamiraju izgleda da su svi spremni da preuzmu taj rizik i da probaju da se „ogrebu” o malo njihove slave.\nDakle, kada sledeći put čujete da je za nekog igrača plaćena svota novca od koje boli glava, zapitajte se da li taj klub kupuje igrača ili je u pitanju akvizicija brenda.\nAutor: Goran Jović, Associate Account Manager, McCann Beograd


pink.rs | Mirković: Đilas govori o fašizmu, a vređa sve koji ne misle kao on\nAleksandar Mirković, šef odborničke grupe Srpske napredne stranke kritikovao je Dragana Đilasa zbog toga što, kako kaže, nastavlja s obmanama i napadima na predsednika Aleksandra Vučića, SNS, kao i na pojedine medije.\nĐilas će ostati upamćen kao najgori gradonačelnik u istoriji Beograda, tvrdi u saopštenju za medije Mirković i pominje dug od 1,2 milijarde evra, 15.000 tužbi roditelja zbog duplo naplaćivanih cena vrtića, kao i uništen Pionirski grad, dok su istovremeno, dodaje, njegove firme ostvarile profit od 500 miliona evra.\n- Sva Đilasova bahatost se oslikava u poslednjoj aferi gde je zagradio požarni put i na taj način ugrozio bezbednost ljudi i privatizovao javnu garažu u Požarevačkoj ulici - navodi Mirković.\nĐilas govori o fašizmu, komentariše Mirković, a on je "taj koji poziva na silovanje i vešanje Ane Brnabić, Aleksandra Vučića, Dijane Hrkalović, Barbare Životić, Ivane Vučićević, i vređa sve ljude koji misle drugačije od njega", zbog čega Mirković zaključuje da se upravo Đilas zalaže za fašizam.\nS druge strane, kako kaže, Vučić i SNS imaju punu podršku građana, što su poslednji izbori i pokazali, i za njih su najbitniji poverenje i bolji život svih građana Srbije.\nMirković: Đilas i Jeremić bi da zaustave sve što je dobro


Manjak u kasi biće niži od očekivanog - Sputnjik Srbija\n05:22 14 Jun 2021\nManjak u kasi biće niži od očekivanog\n21:01 04.03.2015 (osveženo 16:19 05.10.2015) Preuzmite kraći link\nMinistar finansija Srbije Dušan Vujović izrazio je večeras očekivanje da će manjak u državnoj kasi Srbije u 2015. godini biti i niži nego što je prvobitno planirano, ali je i upozorio na sporiju realizaciju investicija.\nU izjavi za Radio televiziju Srbije ministar Vujović je rekao da je uveren u trend povećanja prihoda u prva dva meseca, pre svega po pitanju Poreza na dodatu vrednost i akciza, kao i dividendi javnih preduzeća, ali da su smanjeni i rashodi.\nVujović je dodao da su prvobitne procene prilikom planiranja budžeta bile konzervativne, ali da se glavni efekat na budžet očekuje od povećanja prihoda, i podsetio da je u prva dva meseca ostvareno gotovo 1,9 milijardi dinara suficita u budžetu.\nGovoreći o kontroli budžetskih rashoda, Vujović je rekao da Vlada radi na tome da oni budu pod kontrolom i da je veoma važno što je ukinuto davanje garancija za likvidnost.\n„Najvažnije je da prolazno vreme za prvi kvartal, početkom maja, bude uspešno i da se na tom trendu nastavi do kraja godine“, rekao je Vujović i još jednom potvrdio da će struja nakon završetka grejne sezone poskupeti 15 odsto.\nPrema njegovim rečima, predviđene akcize za struju biće sastavni deo povećanje cene.\nOn je rekao da se nada da će javni dug Srbije zaustaviti rast u trećem ili četvrtom kvartalu 2016. godine, i da će početi da se smanjuje od 2017. godine, i dodao da će, ukoliko dođe do prodaje Telekoma, deo novca biti uložen da se otplati najskuplji deo tog duga.\nposkupljenje, struja, budžet, Vlada Srbije, Dušan Vujović, Srbija


Futsal: Novi Pazar rival u sredu - Portal Moj Bečej - Bečejske opštine iz ugla građana!\nNaslovna Aktuelne vesti bečejskih opština Sport Futsal: Novi Pazar rival u sredu\nFutsal: Novi Pazar rival u sredu\nKMF Bečej savladao je juče Novi Pazar u gostima u četvrtfinalu plej-ofa Prve futsal lige. Druga utakmica će se igrati u sredu 13. maja Bečeju u sportskom centru, od 19.30.\nPodsetimo, Bečejci su prošle sedmice napravili istorijski uspeh, osvojivši Kup Srbije. Finale je igrano 7. maja u Ubu, gde je klub sa Tise savladao favorizovani Ekonomac iz Kragujevca rezultatom 3:1. Istorijski uspeh bečejskom klubu su doneli Živić, Stanojević i Šošo.


Zbog aerozagađenja u Nišu formirana radna grupa - JUGPRESS\nZbog aerozagađenja u Nišu formirana radna grupa\nPostavio: Jugpress 10 Novembra, 2019\nKako bi se u narednom periodu smanjio nivo aerozagađenja, Grad Niš formirao je radnu grupu. Grupa okuplja stručnjake koji će donositi preventivne mere, a u planu je da se ponovo uradi katastar lokalnih zagadjivača.\nNajveći zagađivači vazduha u Nišu su, posebno u zimskim mesecima, individualna ložišta koja za grejanje koja koriste mazut, ali i gradski saobraćaj, kazala je Ivana Krstić, sekretar Sekretarijata za zaštitu životne sredine koja je zajedno sa pomočnikom gradonačelnika Niša Goranom Milosavljevićem najavila formiranje Radne grupe za donošenje mera za smanjenje aerozagađenja.\nJedan od zadataka Radne grupe biće i definisanje kratkoročnih i dugoročnih aktivnosti u cilju smanjivanja zagađenja i izrada strateškog dokumenta „Plan kvaliteta vazduha“.\nNeke od kratkoročnih mera bogu biti ograničavanje saobraćaja za vozila sa euro 3 i euro 4 motorima, posebno u zimskim mesecima kao i strogi propisi o ispunjavanju standarda u pogledu zaštite životne sredine za autobuse gradskog saobraćaja. U strukturi izvora grejanja, čak je više od 50 odsto individualnih ložišta u zimskom periodu, uglavnom na drva i ugalj.\nRad na suzbijanju izvora prekomernog aerozagađenja je dugotrajan proces i rezultati ne dolaze „preko noći“, te je zato važno strateško opredeljenje Grada Niša da se uhvati ukoštac sa ovim problemom, a da tema aerozagađenja, prema rečima Gorana Milosavljevića, zamenika gradonačelnika Niša i koordinatora Radne grupe, „bude svakodnevna“, odnosno, da se na njoj kontinuirano radi.\n11 Novembra, 2019 10:49 am\nLepo , sad ce sve da ostane isto a ovi iz radne grupe po starom komunistickom obicaju ce da sastance u prazno,i da zato budu placeni…lepotaaaa


NEPRIHVATLJIV I OPASAN PRITISAK NA SUD OD STRANE SAVETNICE PREDSEDNIKA ZA MEDIJE SUZANE VASILJEVIĆ | RERI\njanuar 2021 januar 2021 Marija M.\nRegulatorni institut za obnovljivu energiju i životnu sredinu (RERI) ocenjuje kao neprihvatljiv i opasan pritisak na pravosuđe, poslednju izjavu savetnice za medije Predsednika Republike Suzane Vasiljević, iznete u jednoj tv emisiji na televiziji sa nacionalnom frekvencijom, u kojoj ona navodi da Predsednika Republike „niko neće sprečiti“ u realizaciji projekta izgradnje gondole na Kalemegdanu.\nRERI podseća gospođu Vasiljević da je na snazi privremena mera iz aprila 2019. godine, usvojena od strane Upravnog suda, a po tužbi RERI-ja, kojom su do konačnog odlučivanja o zakonitosti građevinske dozvole, zaustavljeni radovi na izgradnji gondole, koja izričito zabranjuje bilo kakve građevinske aktivnosti kada je u pitanju realizacija ovog projekta.\nDodatno je simptomatičan i momenat u kome gospođa Vasiljević daje ovu izjavu, imajući u vidu da je za 9. februar zakazano ročište pred Upravnim sudom na kome će se raspravljati o zakonitosti izdate građevinske dozvole, nakon čega bi trebala da bude doneta i konačna prvostepena odluka.\nSve i da ne postoji privremena mera, izjava Suzane Vasiljević predstavlja opasan pritisak na nezavisno pravosuđe i prejudiciranje sudskog postupka koji je u toku, ali, imajući u vidu postojanje pravosnažnog rešenja o privremenoj meri, ona se može oceniti kao pretnja celokupnom pravnom poretku Republike Srbije i gaženje osnovnih principa vladavine prava i uzimanja zakona u svoje (Predsednikove) ruke.\nStrahujemo da ova izjava nije nepromišljeni ispad savetnice Predsednika, imajući u vidu da je i sam Predsednik na otvaranju zlatiborske gondole izjavio da se nada i raduje izgradnji one beogradske, pa se s tim u vezi pitamo ima li uopšte smisla održavanje bilo kakve rasprave i donošenja presude, ako nam je unapred saopšteno da NIKO, pa samim tim ni sud, ne može zaustaviti Predsednika u njegovom naumu.\nRERI u svom radu zastupa bespogovorno poštovanje propisa i pravnog poretka Republike Srbije., Istovremeno izražavamo zabrinutost, da ovakve izjave u kojima se propagira nezakonito sprovođenje nečijih ideja i odluka, vodi bespovratnom ugrožavanju nezavisnosti sudstva i urušavanju vladavine prava i pravne države.\nNasilje nad pravom i zakonom je neprihvatljivo i niko, pa ni Predsednik Srbije, nema pravo da se postavi iznad zakona i suda. Izražavamo veliku zabrinutost da bi ovakva izjava savetnice Suzane Vasiljević mogla da izazove eskalaciju nezadovoljstva i nepoverenja u sud i državne institucije.\nkalemegdanpritisak na pravosuđeRERIslučaj gondolasuzana vasiljevićuscezastita zivotne sredine\n⟵Koje mere su preduzele evropske zemlje kako bi smanjile zagađenje vazduha?\nJavne konsultacije o Nacrtu plana kvaliteta vazduha za Grad Beograd⟶


Ruska policija uhapsila 1.500 pristalica Navaljnog | Restart Magazin\nRuska policija je danas uhapsila oko 1.500 pristalica osudjenog opozicionara Alekseja Navaljnog na protestima širom zemlje na kojima zahtevaju njegovo oslobadjanje.\nGrupa OVD-info, specijalizovana za politička hapšenja, navela je da su mnogi demonstranti uhapšeni pre početka protesta i da su medju njima dva bliska saradnika Navaljnog.\nSaradnici Navaljnog pozvali su gradjane da danas izadju na neodobrene proteste, nakon što je tokom vikenda objavljeno da je njegovo zdravstveno stanje naglo pogoršano.\nPutin je u obraćanju optužio strane vlade da pokušavaju da nametnu Rusiji svoju volju. Putin, koji javno nikad ne pominje ime Navaljnog, nije precizirao na koga se ta kritika odnosila, ali je poznato da su vlade zapadnih zemalja oštro kritikovale tretman uhapšenog opozicionara i pozivale na njegovo oslobadjanje.\nNavaljni (44) je počeo štrajk gladju pre više od tri nedelje, u znak protesta što mu zatvorske vlasti ne dozvoljavaju da ga pregleda privatni lekar, zbog jakih bolova u ledjima i gubitka osećaja u nogama.\nHapšenje Navaljnog dovelo je do talasa protesta desetina hiljada ljudi u januaru širom Rusije, u više od 100 gradova. Na tim protestima, čiji su učesnici tražili oslobadjanje Navaljnog, policija je uhapsila više od 10.000 ljudi.\n← Osumnjičeni za pokušaj atentata na Lukašenka priznao krivicu\nOtpor sporazumu Evropske unije i Kine →


Izvor: B92, 06.Jun.2020, 12:02\nZemun -- Novi međunarodni pristan na kojem će pristajati kruzeri do 130 metara dužine u čiju izgradnju je uloženo 1,5 miliona evra otvoren je danas u Zemunu.\nMinistarka građevinarstva, saobraćaja i infrastrukture Zorana Mihajlović posle obilaska objekta rekla je da je ovaj pristan čija izradnja je završena u roku jako važan za Zemun, Beograd, Srbiju i srpski turizam.\n"Mi očekujemo da možda ne toliko ove godine, ali svakako sledeće godine imamo najmanje 1.500 kruzera koji će pristati na teritoriju republike Srbije", rekla je ona.\nDodala je da su značajan razvoj pristana u Kladovu, Golupcu i Donji Milanovac, a da će se raditi i u Sremskim Karlovcima, Ramu, i Lepenskom viru. Ona je ocenila...\nNovi međunarodni pristan na kojem će pristajati kruzeri do 130 metara dužine, u čiju izgradnju je uloženo 1,5 miliona evra, otvoren je danas u Zemunu. Ministarka građevinarstva, saobraćaja i infrastrukture Zorana Mihajlović posle obilaska objekta rekla je da je ovaj pristan jako važan za Zemun,...


Ne možete im odoleti: Ovo su najveći zavodnici Zodijaka – SK magazin\nNe možete im…\nŠarm, komunikativnost, strastvenost – odlično upakovane veštine zbog kojih će vam biti teško da odolite osobama rođenim u ovim znakovima.\nKada se govori o tome ko su najveći zavodnici u horoskopu, ne možemo, a da ne spomenemo ŠKORPIJE. Pored toga što su strastvene, osobe koje su rođene u ovom znaku, koriste svoje sposobnosti zavođenja da utiču na emocije drugih ljudi, zbog čega nije isključeno da ćete u prisustvu Škorpije “crveneti” više nego inače. Škorpije su odlični ljubavnici i vrlo atraktivnog izgleda što ih čini još zavodljivijim.\nLAVOVI, za razliku od Škorpija, vole da se igraju dok zavode. Laskaće vam, obasipati vas pažnjom, a potom vas svojim ponašanjem naterati da potpuno “poludite” za njima. Ove osobe motiviše da vas zavedu tako da više ne poželite nekog drugog. Sa druge strane, kada se radi o zavođenju osobe koja je rođena u ovom znaku, veoma je važno da znate da im ne treba pružiti sve na tacni.\nNjihov atraktivan izgled u kombinaciji sa visokim intelektom čini BLIZANCE kraljevima zavodnika među horoskopskim znakovima. Upravo svojim intelektom u stanju su da svaku situaciju u kojoj se nađu okrenu tako da im “ide na ruku”, kada se radi o zavođenju. Opčiniće vas pričama, s obziom na to da su veoma svestrani, sve dok sami ne budete poželeli da više nikada ne napuste vaš život. Dok prethodna dva znaka uživaju u igri zavođenja, Blizanci se u ovakvu igru upuštaju samo sa osobom u kojoj vide potencijalnog dugogodišnjeg i lojalnog partnera.\nTags: aktuelno astrologija horoskop zavodnici